text:
Walapiduha
ARI sugan téh ngaran sabangsaning ajaran aliran anyar nu dianggap nyasabkeun umat. Hanas geus geumpeur, sok sieun lembur téh ujug-ujug dijorag ku nu dijarubah tur kakoncara sahaok kadua gaplok. Mangkaning anu ngaluluguanna Bah Oding, kasebutna manten dukun pélét pangsohorna di tatar Warung Situ jeung Cangkudu. Tapi haté ngemplong sabada maluruh maksud tina pakumpulan “Walapiduha” anu diluluguan ku Bah Oding jeung Aki Musani.
Ngadegna pakumpulan “Walapiduha” téh mareng pisan jeung mimiti éarna World Cup alias piala dunya téa. Nurutkeun katerangan Aki Musani, “Walapiduha” diadegkeun dina raraga milu ngareuah-reuah piala dunya tur ngawadahan aspirasi sakur aki-aki di Warung Situ. Luyu jeung ngaranna, “Walapiduha” téh singgetan tina “Wadah Lalajo Piala Dunya Husus Aki-aki”.
Mémang rupa-rupa pisan kamonésan mapag piala dunya téh, nepi ka aki-aki cadu kudu tinggaleun ku barudak ngora. Ti mimiti pupuhu nepi ka anggotana husus aki-aki, teu hayangeun ngalibetkeun budak ngora, komo ABG mah. Ngahaja cenah, ceuk Bah Oding, ngarah “Walapiduha” henteu kakiruhan ku oknum-oknum anu sok tawuran, korupsi, kolusi, atawa neupotisme. Ari kagiatan “Walapiduha” téh henteu kurang, henteu leuwih, ukur lalajo bareng mangsana maén piala dunya. Aki Sarnapi anu teu resep lalajo maén bal ogé, milu ngagabung jeung éta pakumpulan. “Ari aki mah lain resep lalajo maén bal. Miluan sotéh pédah wé ngaran pakumpulanna: Walapiduha. Apan kieu-kieu ogé aki téh rajin solat duha, ngarah loba rejeki,”
Kakara ogé “Walapiduha” diresmikeun di Warung Situ, isukna Aki Idod ngaluluguan pikeun ngadegkeun “Walapiduha Perjuangan” di Cangkudu. Ari alesanna, “Walapiduha” anu diluluguan ku Bah Oding mah kurang démokratis tur dianggap henteu bisa ngawadahan aspirasi aki-aki Cangkudu. Sangkan ambahanna leuwih lega, Aki Idod ngarékrut aki-aki ti lembur tatangga, kayaning Gunung Puyuh, Cipada, malah nepi ka Cipameungpeuk sagala. Puguh baé aki-aki ti Warung Situ ogé loba anu ngagabung jeung “Walapiduha Perjuangan”.
Minangka kantor pusatna, Aki Idod kapaksa kudu ngajabel heula imah minantuna, Jang Adang. Mangkaning Jang Adang téh apan kakara saminggu dikawinkeun jeung anakna, Néng Tati téa. Kasebutna kakara kawin saminggu, keur meujeuhna ocon sosonoan panganténan. Tapi Aki Idod teu paduli kana urusan panganténan. “Perkara bulan madu mah bisa diisuk-pagétokeun deui. Anu leuwih penting mah piala dunya deuleu…! Piala dunya! Piraku bakal ngantepkeun Si Messi jeung Si Higuain. Mangkaning Si Messi mah tara bisa ngasupkeun lamun henteu dilalajoanan ku aki téh…” kitu ceuk Aki Idod, basa Néng Tati rada protés.
Atuh teu bisa baha deui. Jang Adang jeung Néng Tati kapaksa kudu sosonoan bari kuriak, nyayagikeun opieun keur sakur aki-aki anu lalajo maén bal. Ngaladénan aki-aki téa atuh, kurang-kurangna mah matak jangar. Komo deui Aki Samhari, anu geus teu anéh deui, keudeung-keudeung peledos, nyaho-nyaho bauna wéh ngahiliwir angin-anginan. Pokona lamun kurang kuat méntal mah sigana geus matak utah-uger. Ninggang ka nu keur panganténan, teu kaur rék “ngalalanyahan”, kateug deui, kateug deui, kagareuwahkeun ku nu sarusak bari tingjaregoh ngéhkéh batuk atawa sora brat-brét-brot anu patémbalan.
Dina kaayaan “Walapiduha” kabagi dua kubu, meunang sababaraha poé mah loba aki-aki anu ngarasa bingung. Kudu milih pakumpulan mana anu luyu jeung jiwa aki-aki. Mangkaning di unggal pakumpulan ogé diayakeun taruhan, tur disayagikeun susuguh sabangsaning bubuy hui, bubuy sampeu, seupan taleus, jeung sabangsana. Malah béjana di “Walapiduha” kubu Aki Idod mah dibibita ku bonus. Sing saha anu pangjétuna neguh skor, saumur hirup bakal dibébaskeun: ngala sampeu jeung ngala hui di kebon anu beulah girang. Teuing enya, teuing bohong. Nu écés mah da éta kebon téh apan keur disaeur, rék dijieun imah ku incuna. Sajabana ti éta, ceuk Aki Idod kénéh, sing saha anu pangcapétangna nyaritakeun perkara maén bal, bakal dibéré kalaluasaan pikeun numpak motor ojég anu minantuna kalayan gratis. Ninggang ka Aki Samhari anu saumur hirup tacan kungsi numpak motor, tangtu baé matak pikabitaeun. Aki Samhari mani geus riweuh ngabayangkeun kumaha éndahna numpak ojég, ngurilingan Warung Situ-Cangkudu dibarengan ku Nini Uti.
Bah Oding jeung Aki Musani ogé embung éléh. Awahing ku ngahéab ngadéngé rupaning bonus di kubu Aki Idod, harita kénéh Aki Musani susumbar, “Sok lah, Aki mah moal kapalang ngabélaan Si Kaka jeung Si Robinho. Lamun perelu, kop tah Si Nini dibikeun!” kituna téh bari némbong-némbong poto Nini Eros anu (béjana mah) ngahaja dipotrét di studio poto. Tivina anu mindeng leungit gambarna ogé, ayeuna mah geus dioméan. Najan kasebutna tivi hitam-putih, tapi ari gambarna mah da kaitung cékas kénéh. Najan ku aya wé gogodana téh. Rajeun alus gambarna, sorana ngadadak leungit. Nurutkeun Nini Eros mah, pangna euweuh soraan téh, lantaran tivina henteu maké rémot. Puguh baé ditémpas ku Aki Musani, ” Rémot mah euweuh patula-patalina jeung kualitas tivi! Anu nyababkeun tivi euweuh soraan mah, pédah kandang domba dipindahkeun ka beulah kidul.” Kitu pokna bari rada muncereng.
Mémang ari urusan tivi mah euweuh anu sahulueun pisan. Kaasup anu Aki Idod ogé, teuing kumaha mimitina, gambarna jol ngiles. Ari sorana mah atra tur streo sagala cenah mah. Kungsi dibongkar ku Jang Uyeh, minantu nu keur meujeuhna pupujieun téa. Tapi batan bener mah kalah beuki euweuh gambaran. Malah masangkeunana ogé, Jang Uyeh téh pohoeun-pohoeun acan. Da éta wé, barang dihurungkeun téh gambarna jadi tibalik. Sajongjongan mah lalajo tivi téh kapaksa kudu bari nonggéng, atawa tivina dibalikeun. Cacak lamun euweuh Jang Adul mah, boa moal kapuluk deui tivi anu Aki Idod téh.
Mangsa nyanghareupan pertandingan kasawelasan Brazil ngalawan Koréa Utara, dua pakumpulan aki-aki, geus mimiti silih lédék, lantaran geus sapuk taruhan. Teu pira taruhanna ogé ukur taruhan dikangkalung tali rapia nu gagantélna urut kaléng susu. Sing saha nu éléh taruhan, wayahna kudu make kongkorong éta. Kubu Aki Musani mah écés pisan nyepeng Brazil, da puguh pamaén favorit Nini Eros téh Kaka jeung Robinho. Majarkeun téh lamun ningali beungeut Kaka, sok inget ka jaman Aki Musani keur ngora. “Tah, baheula mah Si Aki téh mirip pisan jeung Si Kaka… Tapi teuing kumaha mimitina beuki dieu téh asa leuwih deukeut ka Si Éto’o…” pokna Nini Eros.
Kubu Aki Idod kapaksa kudu nyepeng Koréa Utara, sanajan anu dijagokeunna mah Argéntina. “Keun baé, da anak aki jadi TKI di Koréa. Jadi, urang ngadukung Koréa wé! Boh Koréa Selatan atawa Koréa Utara, urang dukung ku urang saréréa…” kitu ceuk Aki Idod. Nurutkeun pamajikanana, basa manéhna lalajo Koréa Selatan ngalawan Kamérun, anakna téh kasorot kaméra. Kaciri wé cenah cudag-cideugna. Lalajona ogé gigireun pisan pelatih Koréa Selatan, mamaké kaos Persib. Teuing enya, teuing ukur titingalian Nini Sarmi’ah wungkul. Tapi piraku ari ngabohong mah, da harita téh Nini Sarmi’ah nepi ka adug lajer. Tivina ogé sakilat dipangku, tuluy dibalangkeun kana kasur. Tah, sigana ti harita pisan pangna tivi Aki Idod jadi euweuh gambaran téh.
Basa pertandingan geus dimimitian, Aki Idod teu burung rada paciweuh, da tivina euweuh gambaran téa. Pikeun ngakalanana, Aki Samhari kapaksa kudu nanggap Nini Sarmi’ah, ngigel hareupeun tivi. Batan euweuh tingalieunna pisan. Aki-aki ukur ngabandungan réporterna anu ngagunakeun basa deungeun. Najan basana teu kaharti, tapi tetep wé surak mani ayeuh-ayeuhan. Minangka patokanna, lamun kadéngé reporter nyebut “gol”, hartina éta téh asup. Anu kapapancénan nyatetkeun skor téh nyaéta Aki Ikin. Pokona mah saban ngadéngé reporter paciweuh jeung nyebut “gol”, langsung wé dicatet.
Beda deui jeung di imah Aki Musani, anu tivina euweuh soraan. Teu pati bingung teuing éta mah. Kabeneran Bah Oding rada pangalaman dina widang pidato, kakoncara tukang pidato seserahan pangantén. Nya, langsung wé Bah Oding kapilih jadi réporterna. Saméméhna, Aki Musani biantara heula, sabangsaning sambutan mapag pertandingan Brazil jeung Koréa Utara. Teu kaliwat, nanggap heula Bah Suhadma, anu ngadadarkeun prédiksi pertandingan.
Maén bal geus dimimitian. Bah Oding buru-buru nyepeng mik, manco kana tivi bari ngaréporteran. Puguh baé rada ngacaprukna mah. Pangpangna palebah nyebutan ngaran pamaén. Moal enya maké jeung nyebutan ngaran Gonzales, Atép, jeung Éka Ramdani. Nurutkeun Bah Oding, Éka Ramdani pisan anu geus ngajebol gawang Koréa Utara téh. “Hidup Éka Ramdani…! Hidup Brazil…!!!” sakur aki-aki sarurak.
Réngsé pertandingan, nurutkeun catetan Aki Ikin di kubu Aki Idod, skor ahir téh 37-0, Koréa Utara nu meunang. Puguh baé saréréa ngarasa bungah, sarta langsung tatahar pikeun ngajorag kubu Aki Musani. Demi di kubu Aki Musani mah, skor ahir téh 1-0, Brazil anu meunangna cenah, kalayan gulna ditémbak ku Éka Ramdani. Geus puguh kitu mah, aki-aki ti kubu Aki Musani ogé langsung ngabring rék nagih ladang taruhan ka imah Aki Idod.
Dua kubu aki-aki amprok di satengahing jalan. Reg, saréréa eureun. Tuluy silih pencrong.
“Hayoh geura paké kangkalungna! Sugema pisan nepi ka 37-0 éléhna ogé!” ceuk Aki Idod.
“Kumaha? 37-0? Sugan rieut aki-aki téh! Sidik 1-0, éléh tah Koréa Utara! Sok buru, geura paké kangkalungna!” témbal Aki Musani.
“Har… 1-0 timana horéng? Sidik 37-0!” pokna Aki Idod.
Dua kubu aki-aki hog-hag silih sémpas, marebutkeun skor ahir. Malah beuki lila, mingkin ragot paréa-réa omong. Dina kaayaan kitu, Hansip Adul jeung Cép Dadan kabeneran ngalalar ka lebah dinya.
“Aya naon ieu téh? Naha bet siga nu paraséa?” Tanya Cép Dadan.
“Geus antep, ulah sok pipiluaeun kana urusan kolot. Hayu, bisi kaburu maén! Pokona uing nyekel Brazil nya…” ceuk Hansip Adul bari ngajéwang pigeulang leungeun Cép Dadan.
Sakedapan sakur aki-aki ngahuleng. Jep, simpé. Rét ka Hansip Adul, bari pok nanya, “Rék lalajo naon silaing téh, Adul?” Tanya Aki Musani.
“Badé nongton maén bal, Ki. Pan ayeuna Brazil ngalawan Koréa Utara… sakedap deui maénna, siaran langsung dina tivi, Ki…” témbal Hansip Adul.
“Ké… ké… ari bieu anu dilalajoanan téh apan Brazil ngalawan Koréa Utara?’ Tanya Aki Musani.
“Oh… anu nembé disiarkeun mah siaran ulang, Ki. Brazil mah nembé bade maén ayeuna…” ceuk Cép Dadan.
Ngadéngé kitu, sakur aki-aki silih pencrong. Geus kitu, teu kudu diparéntah deui, kabéhanana tinglaléos ninggalkeun éta patempatan.***


c: text/html

text:
PARIBASA
Nya eta salah sahiji wanda pakeman basa anu mangrupa ungkara winangun kalimah anu geus puguh entep seureuhna teu bisa dirobah boh unina boh tempatna atwa dilemeskeun anu ngandung harti babandingan atawa silokaning hirup manusa.
contona :
- Adat kakurung ku iga=tabeat nu geus hese dirobahna
- Beungeut nyanghareup ati mungkir=teu sarua jeung hate
- Batok bulu eusi madu= siga bodo tapi pinter
- Goong nabeuh maneh=muji atawa ngagulkeun sorangan
BABASAN
Nya eta salah sahiji wanda pakeman basa meh sarua jeung paribasa, ngan ari paribasa mah lain mangrupa kalimah tapi mangrupa kecap kantetan tur ngandung harti injeuman
Contona :
- Aku-aku angga= ngaku-ngaku atawa miboga barang batur
- Bobor karahayuan= katarajang apes, cilaka,atawa meunang kasusah
- Cacag nagkaeun= teu beres atawa teu alus lantaran mindeng katunda tuluy dihanca deui/diteruskeun deui
- Dibeuweung diutahkeun= dipikir dibula-balik
- Elmu sapi= guyub kana hal nu kurang hade
Cag heula we sakitu.. ke ka hareup sugan urang sambung deui..

robotstxt: allowed

filter: keep


text:
Dina seratan anu kapungkur urang parantos ngabahas ngeunaan naon bae kecap- kecap serepan tina basa arab anu jadi basa urang sunda sapopoe. Estuna atuh urang minangka pituin sunda asli mibanda amanat pikeun mipit teu amit kana budaya sunda. Atuh urang sadaya satuju yen salah sahiji cirri anu bisa ngangkat harkat basa sunda teh nyaeta salahsahiji ku ngariksa jeung ngajaga budaya sangkan henteu mangkat.
Ah tibatan lami- lami ngaler ngidul der ah didieu urang jentrekeun naon bae kecap- kecap sunda anu serepan tina basa dengeun utamana tina basa Inggris.
1. Komputer asalna tina kecap computer
2. Konsep asalna tina kecap concept
3. Konser asalna tina kecap concert
4. Konsumsi asalna tina kecap consumption
5. Kontak asalna tina kecap contact
6. Koperasi asalna tina kecap cooperation
7. Ekspor asalna tina kecap export
8. Instal asalna tina kecap install
9. Dijital asalna tina kecap digital
10. Super asalna tina kecap super
11. Belender asalna tina kecap blender
Salian ti conto anu dijentrekeun diluhur, saleresna masih keneh aya bentuk anu lian tina serepan basa inggris ka basa sunda. Mugia, mung sakitu bae anu tiasa dipihatur dina ieu artikel.
Penulis Asli:
(Tisna Sulegar, Mahasiswa FISIP UNPAD, jurusan HI )


text:
Haramay
Haramai atawa rami (Boehmeria nivea) mangrupakeun tutuwuhan kembangan ti kulawarga Urticaceae nu asli ti wewengkon Asia wétan. Haramay téh tutuwuhan taunan (perennial) nu bisa tumuwuh di wewengkon nu luhurna 0-1500 m lbl, jangkungna bisa nepi ka 2 méter; daunna ngabentuk jantung nu panjangna 7-15 cm sarta lébar 6-12 cm, lebah handapna bodas jeung buluan. Tumuwuhna bakal subur di wewengkon nu wangunan taneuhna gembur, lempung keusikan, loba ngandung bahan organik, pH 5,4-6,6, sarta curah hujan 1200-2000 mm/taun.
Budidaya jeung mangpaatna[édit | sunting sumber]
Haramay mangrupakeun tutuwuhan serat pangbuhunna, sabab sahanteuna geus dipaké salila genep réwu taun nu utamana dipaké pikeun ngahasilkeun kaén, nyaéta serat tina floém kulit kaina. Di wewengkon nu cocog, haramay bisa dipanén genep kali sataun (unggal 50-60 poé). Teu kawas tutuwuhan sumber serat séjénna, haramay merlukeun olah kimia pikeun miceun gum seratna.
Ti anara serat alam lian ti kapas, haramay ngahasilkeun serat nu panghadéna pikeun kaén/tékstil, sabab di sagigireun kuat jeung daya serep cai nu leuwih luhur batan kapas, kelirna ogé herang kawas sutra alam. Haramay biasana dicampur jeung serat lianna kayaning kapas atawa wol.
Lian ti kaunggulan seratna, haramay ogé mibanda ajén lingkungan anu punjul, sabab tumuwuhna rapet sarta akarna jero sahingga struktur taneuh kajaga, teu gampang érosi.
Kiwari, haramay utamana dihasilkeun di Cina, Brazil, Filipina, India, Koréa Kidul, Muangtai, jeung Indonésia.
Rujukan[édit | sunting sumber]
- Ramie, ti Wikipédia basa Inggris per 18 Séptémber 2005.
- Ramie, brosur ti Klaster Dinamis Ramie Terpadu Darussalam.


text:
Nangka
Nangka mangrupa pepelakan anu asalna ti India sarta sumebar ka wewengkon tropis kaasup Indonésia. [1] Di Indonésia tangkal ieu ngabogaan sababaraha ngaran diantarana nongko/nangka (Jawa, Gorontalo), langge (Gorontalo), anane (Ambon), lumasa/malasa (Lampung), nanal atawa krour (Irian Jaya), nangka (sunda). [1] Sedengkeun basa deungeuna nya éta: jacfruit, jack (Inggris), nangka (Malaysia), kapiak (Papua Nugini), liangka (Filipina), peignai (Myanmar), khnaor (Kamboja), miiz hnang (laos), khanun (Thailand), mit (Vietnam). [1]
Rupa-Rupa Nangka[édit | sunting sumber]
Aya rupa-rupa jenis nangka di Indonésia, nya éta leuwih ti 30 kultivar. [2] Sedengkeun di pulau Jawa aya leuwih ti 20 kultivar. [2] Ku kitu na nangka dikelompokein jadi sababaraha macem, diantarana [2]:
- Dumasar Ukuran: [2]
1. Nangka gedé : luhurna sakitar 20-30 m; diameter batang sakitar 80 cm sarta umur mimiti buahan sakitar 5-10 bulan.
2. Nangka leutik : luhurna sakitar 6-9 m; diameter batang sakitar 15-25 cm sarta umur mimiti buahan sakitar 18-24 bulan.
- Dumasar kaayaan buahna [2]:
1. Nangka bubur: disebut ogé khanun lamoud (thailand), vela (Srilangka) atawa koozha chakka (India kidul); buahna ipis, beyé rada berserat sarta lembék, beraroma teuas gampang ucul ti buah, rasana asam amis, sarta kaangseu seungit seukeut.
2. Nangka salak: disebut ogé nangka sanggal/celeng (Malaysia), khanun nang (Thailand), varaka (Srilangka), atawa koozha pusham (India kidul), buahna kandel, teuas, rada garing, amis rada pait, sarta teu seungit pisan/aromana kurang teuas.
3. Nangka cempedak: buahna ipis, liat sarta seungit pisan.
Ti sakabeh rupa nangka di luhur anu loba dipelak di Indonésia nyaéta: nangka bilulang atawa nangka celeng, nangka cempedak, nangka dulang, nangka kandel, nangka kunir, nangka beureum, nangka salak, nangka mini, jeung nangka misin. [2]
Mangpaat Nangka[édit | sunting sumber]
Sawatara mangpaat nangka diantarana:
1. Ngaronjatkeun kaséhatan saluran pencernaan Buah nangka bisa mulihkeun nyeri lambung sarta serat nangka bisa ngalancarkeun miceun. [3] Ku kituna, nangka bisa nyegah timbulna kanker peujit. [3]
2. Nguatkeun sistem imun Buah nangka ngandung vitamin C anu miboga fungsi minangka antioksidan pikeun nyegah flu sarta infeksi. [3]
3. Nyegah panyakit kanker Buah nangka ngandung fitonutrien kawas lignan, isoflavon, sarta saponin anu bisa nyegah timbulna panyakit kanker. [3]
4. Nurunkeun tekanan darah Buah nangka ngandung potassium (kalium) anu penting pikeun ngajaga kasaimbangan cairan awak sarta eletrolit. [3] Ku kituna, bisa méré mangpaat positif pikeun pangaturan tekanan darah, bisa ngurangan resiko serangan jantung jeung stroke. [3]
5. Pikeun indra panempo Kandungan vitamin A dina buah nangka baris ngajaga kaséhatan panon. Sajaba ti éta, vitamin ieu ogé penting pikeun ngajaga kaséhatan kulit sarta membran mukosa (contona dina irung) sarta ngaronjatkeun fungsi sistem imun. [3]
6. Panambah energi Buah nangka bisa jadi panambah energi alatan ayana kandungan gula kawas fruktosa jeung sukrosa. Buahna anu hipu, amis, sarta lemes bisa mulihkeun energi. [3]
Rupa Kadaharan[édit | sunting sumber]
Kolek Cau Nangka
Bahan: [4]
- 1/4 sisir cau kepok (3-4 cau)
- 1 nangka
- 250 ml santan
- 500 ml cai
- 1/2 sdt vanili (atawa 2 lembar daun pandan)
- 1 sdt uyah
- 250 gram gula jawa
Cara nyieun: [4]
- Kulub gula jeung cai sarta daun pandan (atawa vanili) , nepi ka gula larut. Saterusna asupkeun santan jeung uyah, nepi ka rada ngagolak.
- Asupkeun cau nepi ka cau hipu, tuluy asupkeun irisan nangka.
- Masak bari diaduk nepi ka cai kolak asak.
Gudeg Nangka
Bahan: [5]
- 1½ kg nangka ngora
- 1 sdm asem jawa
- 2 sdm gula jawa
- 6 lambar daun salam
- 4 gelas santan
- uyah
- minyak goréng
Cara Nyieun: [5]
- Nangka ngora diiris jadi 4 cm tuluy dikulub jeung cai nepi ka asak.
- Larutkeun asem jawa sarta gula beureum jeung cai saeutik.
- Panaskeun minyak goréng, tumis samara anu geus dihaluskeun ditambah daun salam, cai gula beureum sarta cai asam jawa.
- Lamun geus seungit, asupkeun nangka, aduk rata, tambahkeun uyah.
- Pamungkas, asupkeun santan nepi ka ngagolak sangkan santan jadi rada kentel.


text:
LaleurBodas
Pangarang :SamsuPenerbit : PT KiblatBukuUtama Sri GirimuktiCitakan ka-5 taun 2002 Ayasawataracarita, anubangunngahajadijieunku nu ngarangnapikeunngaganggayongnu maca,ngajaknuturkeunkapanasarannepikapungkascarita.
LaleurBodas
karanganSamsu (nuayeunaditerbitkeundeuiku
PT KiblatBukuUtama
), bawirasa, kaasup kanakategoricarita nu matakpanasaran tea.Dina padumukansastraSunda, carita-carita nu matakpanasarantehkaitungrea;saperti
Rajapati di Pananjung
(Ahmad Bakri),
Kalajengking
(Anna Mustikaati),
MayitdinaDahanJengkol
(Ahmad Bakri),
Si BedogPanjang
(Ki Umbara), jeungrea-readeui. Carita-carita model kituteh, sokayaoge nu nyebutcaritadetektifatawamisteri. Naha
LaleurBodas
kaasupcaritadetektif?Dukatah.Ngan nu ecesmah,ayatokohanudisamunikeun, henteuwakasinanembongan.Nyatokoh eta anudipake³eupan´ sangkanmatakpanasaranteh.Malah, lain baedisamunikeun, kelemengnaogebangunngahajadibuni- buni.Samemehnepi kana kacapanungtungmah, nu macatandatanyakeneh, sahasabenernaLaleurBodasteh.Enya, aridijieunnamahjamanbehditu (samemehperang), tapipasipatanmanusaanuayadina eta carita, bisajadinepikaayeunaogemasihkenehnyampak. KituceukAjipRosididinapanganteurna. Cindekna,gambaranmanusaanubogasipatsirik-pidik, masihkenehlanggengnepikaayeuna. Tina kituna, henteukarasabari,najanLaleurBodasdibacadinajamananugeusbeda, puluhantaunsabada eta caritaditulisku nu ngarangna.Caritanamahbasajanbae, henteupabeulit.TokohBasrijeungLili, geuslilapapacangan. Hijimangsa, basamaranehnakeurngadonniis di Haur, bet nyaksianlampahteuuniantaraDidijeungSumari.AriSumarnitehapanpamajikanSobari, sobatna.Tangtubae, BasrimoalnganteppagaweanSumarnikituteh.Peuting eta keneh, Basrinarimasuratti ³LaleurBodas´, anueusinanyaramkaluarpeuting. Isukna, basaBasrinepunganSobari (dadakunamahbebejarekinditmasantren), sobatnaogesaruameunangsurattiLaleurBodas.EusinanyaritakeunkalakuanSumarni tea.Di bejaankuLaleurBodasdeuih, hijipeutingSobaribisanangenan,Sumarnitehenyanyolowedor.DidikaperegoasupkaimahSumarningaliwatanjandela, sabot Sobarieuweuh(padahalmahnyerangkeuntinadapurancau). Dididigerebeg.Hijimangsa, Basriinditninggalkeunlembur, rekmasantren.Kapaksa kudu pisanjeungLili.Lilimasrahkeunali, itung-itungngagantikasono. Basakeur di otobeus, Basringarenjagdeuibae.SurattiLaleurBodasgeusnyampakdinasakuna.Sajeroningkitu, DidianuasadiwiwirangkuBasri, nyiarrupa-rupaakalpikeunnyilakakeunmusuhna.Niatgorengna dihateankuSubita, lanceukna.Mimitina, SubitanyieunsuratpalsukaBasri, anuditandatangankuLili. Eusina, menta etaalidibalikkeundeui. Niatkitutehdibantuankubadegana, GapurjeungGani.Basribingung,asateugugurteuangin.Untungnamanehnameunangakal.Manehnanyieunalitironanana, anupersisjeungalipamereLili.Ali palsuteh, kuSubitadipakeeupan.NgahajasinadipakekuNyimasYutiah, pamajikanana,ngarahkatenjoeunkuLili.YutiahdipitenahgeussalingkuhjeungBasri, minangkabuktina, alijeungsuratpalsu tea.YutiahdiserahkeunkuSubita.LilisoranganngarasaditeungteuingankuBasri.BasaSubitadatangngalamar,


text:
Autisme
Autisme nyaéta gangguan kamekaran dina budak anu akibatna henteu bisa komunikasi sarta teu bisa ngebréhkeun rarasaanna jeung kahayangna, ku kituna laku-lampah hubungan jeung batur sejen jadi kaganggu.[1] Autisme mangrupa gangguan kamekaran sistem saraf puseur anu mangaruhan laku-lampah, pangabisa komunikasi, sarta interaksi soaial.[2] Autisme mimiti diungkabkeun ku Leo Kanner, dokter ahli kajiwaan asal Amérika Sarikat, dina taun 1943.[2] Gejalana kaluar saméméh umur tilu taun, dina sawatara perkara, budak mimitina anu kasampak normal bisa nempokeun gejala autisme sanggeus sababaraha taun.[2] Budak lalaki kasempetan kakeunaan autismena tilu kali leuwih loba di bandingkan budak awéwé.[2] Autisme henteu dipangaruhan ku faktor ras, kaayaan ékonomi, atawa tingkat atikan kulawarga.[2] Gangguan ieu lain kaasup kelainan jiwa sarta lain disababkeun ku pola asuh anu salah.[2]
Panyabab Autisme[édit | sunting sumber]
Nepi ka ayeuna panyabab autisme can dipikanyaho sacara pasti.[2] Tapi para ahli kajiwaan sarta kedokteran miboga sawatara teori ngeunaan panyabab autisme.[2] Ahli kejiwaan nyangka yén autisme disababkeun ku pangalaman traumatis atawa pangalaman anu ngagoncang jiwa.[2] Nurutkeun bukti-bukti ilmiah anu aya, autisme nyambung kalayan kelainan struktur sarta fungsi otak.[2] Kelainan ieu disangka geus dibawa ku saurang budak saprak dina kandungan atawa saprak taun-taun kahiji kahirupanana.[2] Sajaba ti éta autisme ogé disambungkeun kalayan lumangsungna infeksi virus rubela (panyabab panyakit rubela atawa german measles) sarta kurangna suplai oksigen salila mangsa kahamilan.[2]
Térapi Autisme[édit | sunting sumber]
Autisme teu bisa dicagerkeun, sanajan kitu gejala autistik bisa dikurangan ngaliwatan sagala rupa térapi antara séjén terapi fisik, térapi ngomong, térapi laku-lampah, sarta ubar-ubaran.[2] Dina prinsipna, tatamba dipigawé ku cara ngarangsang fungsi otak sacara intensif.[2] Palaksanaan tatamba ieu aya di handapeun pengawasan dokter budak, psikologi budak, sarta ahli tatamba.[2] Tatamba ieu leuwih hadé dipigawé saprak ti leuleutik kénéh jeung pangrojong kolot sarta anggota kulawarga ku kituna nu ngalaman autisme bisa hirup normal atawa teuneung.[2]


text:
Dina hiji poé, nalika keur néangan hakaneun teu kanyahoan aya ajag nyampeurkeun rék ngerekeb hayam jeung heulang. Heulang gancang luncat terus hiber. Tapi hayam najan lumpat ge da teu bisa hiber diudag-udag terus.
Nempo kitu, heulang buru-buru ngabantuan sobatna nyakaran ajag ku kuku-kukuna. Nepikeun ka awak ajag téh garetihan. Hayam nyumput dina guha da ari geus garetihan mah ajag téh teu ngudag deui. Lila-lila mah ajag terus mulang ka baturna.
“Kaluar sobat, da ajag téh geus kabur,” ceuk heulang ka sobatna.
“Nuhun pisan heulang geus mantuan kuring,” ceuk hayam.
Ti harita hayam jago jadi borangan jeung resep nyorangan. Hayam karék sadar yén heulang boga pangabisa anu punjul ti manéhna. Heulang bisa ngapung.
“Euh ngeunah pisan euy lamun bisa ngapung,” gerentes hayam dina haténa.
Mang poé-poé hayam mikiran heulang anu bisa ngapung, basa manéhna rék dikerewek ku ajag. Keur kitu teu kanyahoan heulang datang tina tatangkalan saluhureun tempat cicing hayam jago.
“Ku naon sobat, sigana anjeun keur boga kabaluweng atawa gering?”
“Henteu, teu kunanaon tapi kuring rék nanya ka anjeun, ku naon anjeun bet bisa ngapung luhur, ari kuring teu bisa luncat-luncat acan?”
“Baheula kuring gé teu bisa ngapung, tapi sanggeus kuring ngaputan kadua jangjang kuring ku jarum emas kuring jadi bisa ngapung jeung harampang.”
“Atuh lamun kitu mah kuring nginjeum jarum emas téa téh rék dipaké ngaputan jangjang anu kuring.”
“Teu nanaon, asal anu dikaputna dua jangjang anjeun améh hampang. Ngan omat ulah incah balilahan jeung ulah diinjeumkeun ka nulian!”
Heulang mikeun jarum emas ka hayam jago. Atuh hayam jago téh ajrag-ajragan ngarasa gumbira. Teu talangkée hayam jago ngaputan jangjangna, tapi hayam jago teu sabaran, can gé réngsé ngaputna, hayam jago geus ngéplék-ngéplékeun jangjangna terus luncat kana luhur pager.
“Asik uing bisa ngapung asik bisa ngapung.”
Keur kitu teu kanyahoan aya hayam bikang nempoeun kalakuan hayam jago téa.
“Héy jago ku naon manéh bisa luncat kana pager jeung bisa ngapung deiuh?”
“Jangjang kuring téh dikaputan ku ieu jarum emas.”
“Cing atuh jago kuring nginjeum da kuring gé hayang bisa ngapung kawas anjeun.”
“Nya ieuh tapi mun geus bisa ngapung kudu luncat ka gigireun kuring.”
Hayam bikang buru-buru ngaputan jangjangna. Can gé anggeus, hayam bikang geus luncat ka gigireun hayam jago. Hayam bikang keketok mani daria. Kitu deui hayam jago kongkorongok bari adigung.
“Mana jarum emas tadi? Hayam jago inget ka jarum emas.”
“Eh tadi diteundeun dina taneuh,” ceuk hayam bikang.
Hayam téh luncat ka handap néangan jarum emas. Hayam téh duanana bari cacakar néangan jarum emas téa. Kokoréh ka unggal tempat. Tapi maranéhna teu manggihan emas nu ditéangan téa.
Hiji poé, heulang dating rék nagih jarum emas téa.
“Wah isuk kénéh geus kokoréh, geus bisa ngapung acan?” ceuk heulang.
“Ah kuring mah ngan bisa luncat saluhur pager, ngan da nya éta jarumna kaburu leungit. Kuring néangan bari kokoréh angger teu kapanggih.”
Heulang reuwas ngadéngé laporan hayam téh. Heulang ambek kacida.
“Anjeun geus ingkar janji pajar moal incah balilahan jeung moal nginjeumkeun jarum emas téa. Kula haroréam sosobatan jeung anjeun,” heulang hiber.
Nya ti danget harita hayam sok risi mun inget kana amarahna heulang. Mun ningali heulang nu ngalayang di luhureunana, hayam téh sok taki-taki najan kapeungna mah sok nyamber anakna.
Tah éta nu jadi sabab hayam sok kokoréh jeung cacakar kana taneuh éta téh néangan jarum emas. Salila jarum emas can kapanggih heulang jangji bakal nyamberan anak hayam.*** (Galura)


text:
Naskah
Naskah (basa Latin manuscript: manu scriptus ditulis tangan), sacara husus, nyaéta sadaya dokumén tinulis nu ditulis leungeun (atawa diukir), dibédakeun ti dokumén citakan atawa salinanana ku cara lain. Kecap 'naskah' asalna tina basa Arab nuskhatum nu hartina lambaran kertas.
Naskah dina sajarah[édit | sunting sumber]
Saméméh aya percitakan, sakabéh dokumén tinulis kudu dijieun jeung dilobaan ku cara ditulis leungeun. Biasana, naskah dijieun dina bentuk gulungan, buku, jeung untuyan naskah nu "ditulis" dina lontar/nipah, daluang (kertas tradisional nu seratna kasar), jeung kertas.
Di Asia Tenggara, dina milénium kahiji, dokumén penting dijieun dina lambaran tambaga nu dilemesan ku diduruk, asrta diukir ku tatah logam. Di Filipina, misalna, dina abad ka-9, dokumén teu diukir ku tatah, tapi sarua jeung panyitak dot-matriks kiwari. Dokumén kawas kieu jarang kapanggih, dibanding jeung naskah-naskah nu dijieun dina daun atawa awi. Ngan, iklim tropis nu lembab ngabalukarkeun naskah-naskah tina bahan organik gampang pisan ruksak. Di Nusantara, naskah-naskah nu dijieun dina daun lontar/nipah jeung daluang loba dipaké. Sakumaha kiwari, naskah dina daluang ditulis migunakeun kalam/koas, sedengkeun dina dangdaunan, tulisanana diukir migunakeun péso leutik nu disebut péso pangot.
Di Kulon, nalika jaman klasik nepi ka abad-abad awal mangsa Kristen, naskah-naskah ditulis tanpa spasi antarkecap (scriptio continua), sahingga pikeun nu teu biasa mah susah pisan. Salinan naskah-naskah éta biasana ditulis dina aksara Yunani jeung basa Latin nu asalna ti abad ka-4 nepi ka abad ka-8, digolongkeun dumasar dipaké/henteuna aksara kapital atawa aksara leutik.
Naskah kiwari[édit | sunting sumber]
Numutkeun Library and Information Science, naskah téh nyaéta sadaya barang tulisan leungeun nu aya dina koléksi pabukon atawa arsip; misalna, surat-surat atawa buku poéan pribadi hiji jalma nu aya na koléksi hiji pabukon.
Dina jihat séjén, istilah "naskah" teu ukur dipaké pikeun sagala rupa nu dituis leungeun. Dina pawedalan buku, kalawarta, jeung musik, naskah hartina salinan asli karya nu ditulis ku hiji pangarang atawa komponis. Dina dunya perfilman jeung téater, naskah hartina téks pamaén drama, nu dipaké ku pausahaan téater atawa kru film nalika dijieunna hiji paminton atau film.


text:
Saya takjub dengan seseorang, beliau adalah seorang guru Basa Sunda SMP di Cimahi, lulusan dari UPI (Universitas Pendidikan Indonesia) dulu sih IKIP namanya, makanya suka di plesetin UPI=Universitas Padahal IKIP :p
Apa yang takjub dari beliau? awalnya saya suatu waktu searching hal-hal yang menarik tentuk budaya Sunda, asal Suku saya dan keluarga saya di Bandung. Sampailah di blognya beliau..wow..tulisan-tulisannya bagus dan banyak sekali pelajaran dan hikmah positif. tentu saja semua dalam Basa Sunda, dan betul-betul basa sunda, bukan basa sunda yang sehari-hari saya pakai yang sudah tidak jelas undak unduk bahasanya.
Tulisannya ada yang memang cerita humor, ada pupuh (pantun sunda), ada cerita sasakala (legenda jaman dulu), dan lain-lain yang bila dicermati, hikmahnya positif dan bagus sekali. Orang mungkin menyebutnya kebijakan lokal (Local Wisdom), cocok sekali jika jadi bahan cerita sebelum tidur bagi anak-anak kita.. (kayak yang sudah punya anak aja, nikah aja belum :D), dan menariknya lagi, cerita-ceritanya Update dengan kondisi jaman sekarang dengan kemajuan teknologi informasi yang telah banyak merubah kebiasaan dan budaya masyarakat dengan produk-produknya, terutama dunia maya internet dan produk-produk didalamnya seperti Social Media Facebook dst
beberapa cerita pendek lucu yang menarik saya kutipkan disini :
Cerita 1
Ibu2 Facebooker keur paagul2.
Ibu I: “Ka akun abdi mah nu ngirim pesen via inbox téh aya ratusna.”
Ibu II: “Komo basa abdi ultah, nu ngawilujengkeun kana dinding akun abdi nepi ka rabul.”
Si Onah ngahuleng, da euweuh agulkeuneun manéhna mah, tapi milu nyarita ogé,“Puguh akun abdi mah rék dikontrakkeun tapi teu payu2.”
Ibu I & II: “ Naha?”
Onah: “Arembungeun meureun da di jerona ngabugbrug carita bohong wungkul!”
Cerita 2
Basa Onah ka lemburna (Garut), manéhna kakara nyaho, yén urang lembur gé geus loba nu mopohokeun basa Sunda ku cara ngajak nyarita ku basa Indonésia ka anak2-na, bari campur aduk jeung basa Sunda. Saperti caritaan hiji indung ka anakna, kieu cenah,
“Héy jangan lulumpatan di atas sasak, nanti tiporos!”
Nging téh si budak ceurik diciwit ku lanceukna, ceuk indungna deui,
“Jangan diheureuyan ajah atuh, Ujang!”
Cerita 3
Ma Unéh: “Kapan hajat ngawinkeun Nyi MIncreung téh sakeudeung deui, Nyi Onah. Naha geuning can katénjo olah, kuduna mah geus ngamimitian nyieun ulén, opak, ranginang, wajit, kolontong, meuyeum ketan jeung meuyeum cau, nyieun kuéh saroja nanahaon!”
Onah: “Ah nu kitu mah gampang Ma, ieu yeuh abdi mah keur riweuh kénéh nyetatus, ngoméntaran, ngabales koméntar, ngajempolan status batur, jeung ganti poto profil dina Pésbuk!”
Ma Unéh (keuheul): “Heueuh alus, engké téh sémah nu diondang kabéh suguhan nu kitu patut wé sakalian, méh teu olok kéjo!”
Cerita 4
Sardung jeung Onah mah mun keur pabaeud-baeud sok silih remove akun Pesbuk, mun geus akur deui silih add deui (berteman deui). Terus we kitu jeung kitu, ceuk Si Kucrit tea mah, “Uyuhan cinggir Si Abah jeung Si Ema teu lecet balas hantem-hanteman dipake pacantel!”
Cerita 5
Sardung: “Baheula mah barang nu dianggap anéh téh radio, nepi ka tatangga daratang ka imah nu bogaeun radio, rék milu ngadéngékeun siaranana.”
Onah: “Tuluy torojol TV. Najan harita ngan ukur TV hitam putih, pada ngarogrog ku nu teu barogaeun.”
Sardung: “TV geus teu anéh diganti ku internét. Di mamana boh budak boh kolot ngan OL jeung OL wé.”
Onah: “Mun internét geus teu anéh bakal diganti ku naon nya?”
Sardung: “Sigana mah bakal balik deui ka jaman baheula, boh budak boh kolot bakal ngariung deui hawu bari marubuy sampeu atawa mareuleum opak.”
Cerita 6
Jenong: “Ema, teu nanaon mun abi boga kabogoh ka anak band?”
Onah: “Pék baé, asal ulah ka anak maung wé, sieun dikerekeb!”
Sardung: “Pan Abah gé baréto téh kungsi jadi anak band, Jenong!”
Jenong: “Wah…piraku? Naha atuh kakara nyarita ayeuna? Abah bagian nyekel naon? gitar atawa dram?”
Sardung (bari ngabéléhém): “Bagian nyekel Kecrék!”
Sisindiran I
Kaayaan dina angkutan kota, kadang-kadang sok mancing pipasèaeun. Aya panumpang mayarna kurang, supir tèh sok langsung hahaok. Kitu deui lamun supir ngebut sakarep ingsun, panumpang loba nu ngambek. Tina kaayaan kitu ahirna sok ngahudang napsu pigeluteun. Sanajan kaayaan dina angkutan kota kitu, tapi lamun pamnumpang jeung supir nyaritana makè sisindiran mah moal kungsi ngondang pipasèaeun. Upamana baè aya supir ngebut, panumpang teu kudu ngambek, cukup ku sisindiran.
Melak suplir makè huut,
dibawa ka Cicalèngka,
Ari nyupir ulah ngebut,
kumaha lamun cilaka?
Lantaran panumpang nyaritana makè sisindiran, atuh supir tèh moal kasigeung. Malah langsung ngajawab ku sisindiran deui.
Kacapanon dina jukut,
geus ruksak rèk diomèan.
Ku naon abdi bet ngebut,
apan keur ngudag setoran.
Tuh nya pan aman? Nyarita ku sisindiran mah ngalantarankeun kaayaan dina jero angkot jajauheun kana pigeluteun.
Sisindiran 2
Sabada diterapkeun otonomi daèrah, asa mindeng kajadian dèmonstrasi nya? Teu sirikna ampir unggal poè aya baè anu dèmo tèh. Biasana kaayaan dèmo tèh sok harènghèng. Ngomong pacowong-cowong. Peureup pabuleud-buleud. Antukna sok nimbulkeun napsu nu ngagedur. Rombongan nu dèmo tèh sok terus patelak pisik jeung patugas kaamanan.Hoyong dèmo aman? Cobian geura cocorowokanana nganggo sisindiran. Upama aya rombongan PKL dèmo ka Pa Walikota, pingpinan dèmo dina nepikeun aspirasi tèh cukup makè sisindiran samodèl kieu:
Batu ali ti Cimindi,
Ngajul gedang makè gantar,
Pa Wali tulungan abdi,
Ngiring dagang di trotoar.
Ngabandungan pingpinan nu dèmo nyaritana makè sisindiran, Pa Walikota ogè ngawalerna tèh ku sisindiran deui. Saur Pa Wali:
Ti Cililin ka Sumedang,
surat kabar na karanjang,
Lain Bapa nyarèk dagang,
trotoar mah keur nu leumpang.
Aya ku kayungyun nya mun enya tèh nu dèmonstrasi saperti kitu.
Sisindiran 3
Di tempat nu loba prèman saperti di terminal, pigeluteun tèh mani narampeu. Tapi lamun sarèrèa nyaritana makè sisindiran mah, dijamin pigeluteun tèh moal aya. Saperti aya jalma nu katincak sukuna ku prèman, ari nyaritana ku sisindiran mah ahirna jadi misobat. Apan ceuk èta jalma tèh:
Nginum arak matak weureu,
ditotor tinggal sakeclak
Mata sia henteu neuleu,
suku aing bet katincak.
Sanajan pok-pokanana garihal, tapi ari nepikeunanan makè sisindiran mah asa teu nyentug kana hatè. Apan èta prèman gè ngajawabna tèh kieu:
Saninten buah saninten,
Sukajadi pamoroan,
Hapunten abdi hapunten,
Suku abdi teu panonan.
Cenah mah sabada hahampuraan tèh èta prèman langsung ngajak èta jalma dahar kupat tahu anu aya di jero terminal. Sagala gè jadi aman jeung tengtrem nya ku sisindiran mah?
Sumber :
http://bujanggamanik.wordpress.com
http://www.facebook.com/profile.php?id=1051634235#!/profile.php?id=1051634235


text:
Orok
Orok nyaéta manusa anu anyar lahir nepi ka umur 24 bulan, tapi euweuh watesan anu pasti. Dina mangsa ieu tingkah laku orok pohara lucu sarta nyieun gemas, tapi manéhna ogé werit ka pati. Pati orok dibagi jadi dua, pati neonatal (pati di 27 poé mimiti kahirupan), sarta post-neonatal (sanggeus 27 poé).
Kadaharan dibikeun ku cara disusukeun atawa jeung susu industri husus. Orok geus ngabogaan naluri ngenyot, anu nyieun maranéhanana bisa nyokot susu ti buah harigu. Lamun indungna henteu bisa atawa henteu daék nyusukeun, susu formula orok dawam dipaké minangka gagantina. Di nagara séjén aya anu nyéwa "suster baseuh" (wet nurse) anu nyusukeun orok kasebut.
Alatan orok tacan sanggup ngadalikeun piceun kokotorna, mangka mindeng dipaké popok.
Tempo ogé[édit | sunting sumber]
Tumbu kaluar[édit | sunting sumber]
- (en)Sentra Kaséhatan Orok Lucu
- (en)Pati orok di sagala rupa nagara sarta indikator kaséhatan séjénna
- (en)Aksi Susu Orok ("boga tujuan pikeun nyalametkeun nyawa sarta mungkas tunggara anu bisa ditampik alatan méré dahar orok anu henteu pas")
- (en)Cord-Blood.org Cord-Blood.org - informasi henteu bias ngeunaan bank tali puseur orok - sél induk tali puseur bisa dipaké pikeun merawat panyakit di mangsa hareup


text:
Baktéri
Baktéri nyaéta golongan panglobana diantara organisme. Istilah baktéri (bacteria) geus macem-macem dipaké keur sakabeh prokariot atawa kalolobaan golongannana, atawa disebut oge eubacteria, gumantung kana pamikiran ngeunaan hubungannana. Di dieu, bacteria digunakeun hususna pikeun nunjuk kana eubacteria. Golongan gedé baktéri sejenna nyaeta Archaea. Studi ngeunaan baktéri disebut baktériologi, bagian tina mikrobiologi.
Baktéri nyaéta mahluk anu kacida lobana diantara sakabeh organisme. Baktéri aya di mana-mana, dina taneuh, cai, jeung mangrupakeun pasangan simbiosis pikeun mahluk hirup sejenna. Loba patogén anu mangrupakeun baktéri. Kalolobaanna mibanda ukuran pangpanjangna ukur 0.5-5.0 um, sanajan baktéri gedé saperti Thiomargarita namibiensis jeung Epulopiscium fishelsoni bisa nambahan ukuran nepi ka 0.5 mm oge. Baktéri umumna miboga dinding sél, saperti tutuwuhan jeung sél fungi, tapi dinding sél baktéri normalna dijieun tina peptidoglycan tur lain sélulose (saperti dina tutuwuhan) atawa sitin (saperti dina fungi), jeung henteu homolog jeung dinding sél eukariotik. Lolobana gerak migunakeun flagella, anu béda strukturna dibandingkeun jeung flagella golongan séjén.
Daptar eusi
Sajarah[édit | sunting sumber]
Baktéri munggaran ditalungtik ku Anton van Leeuwenhoek dina taun 1674 migunakeun mikroskop lensa tunggal hasil rancangan anjeunna sorangan. Ngaran bacterium diwanohkeun ku Ehrenberg dina 1828, diturunkeun tina Basa Yunani Baktnpιov nu hartina "tongkat leutik". Sabab susahna ngajelaskeun baktéri individual jeung pentingna pamanggih anjeunna pikeun widang tatamba, biokimia, jeung géokimia, sajarah baktériologi umumna dijelaskeun minangka sajarah mikrobiologi.
Struktur Sél[édit | sunting sumber]
Minangka prokariot (organisme tanpa nukleus sél) sakabéh baktéri miboga struktur sél anu sederhana tanpa nukleus sél jeung organél saperti mitokondria jeung kloroplas.
Bacaan salajengna[édit | sunting sumber]
- Alcamo, I. Edward. Fundamentals of Microbiology. 5th ed. Menlo Park, California: Benjamin Cumming, 1997.
- Atlas, Ronald M. Principles of Microbiology. St. Louis, Missouri: Mosby, 1995.
- Holt, John.G. Bergey's Manual of Determinative Bacteriology. 9th ed. Baltimore, Maryland: Williams and Wilkins, 1994.
- Hugenholtz P, Goebel BM, Pace NR (1998). "Impact of culture-independent studies on the emerging phylogenetic view of bacterial diversity". J Bacteriol 180 (18): 4765-74. PMID 9733676.
- Koshland, Daniel E., Jr. (1977). "A Response Regulator Model in a Simple Sensory System". Science 196: 1055-1063. PMID 870969.
- Stanier, R.Y., J. L. Ingraham, M. L. Wheelis, and P. R. Painter. General Microbiology. 5th ed. Upper Saddle River, New Jersey: Prentice Hall, 1986.
Tumbu Luar[édit | sunting sumber]
- Bacterial Nomenclature Up-To-Date from DSMZ
- Bacterial Growth and Cell Wall (Ger)
- Microminds
- The largest bacteria
- Tree of Life
- Videos of bacteria swimming and tumbling, use of optical tweezers and other fine videos.
- Planet of the Bacteria by Stephen Jay Gould
- Major Groups of Prokaryotes
- Bitter Resistance by Bruce Sterling
- On-line text book on bacteriology


text:
Daptar Satelit Indonésia
Di handap ieu nyaéta daptar satelit-satelit milik Indonésia anu geus atawa baris diapungkeun.
Daptar eusi
Milik Telkom[édit | sunting sumber]
Telkom geus ngapungkeun satelitna saprak taun 1968.
- Palapa A1
- Palapa A2
- Palapa B1
- Palapa B2
- Palapa B2p (diapungkeun dina tanggal 29 Maret 1987)
- Palapa B2r (diapungkeun dina tanggal 13 April 1990)
- Palapa B4 (diapungkeun ku Bungin 2 dina tanggal 14 Méi 1992; lekasan dina bulan Méi 2003)
- Telkom-1 (diapungkeun ku Ariane V118 dina tanggal 12 Agustus 1999)
- Telkom-2
Milik Satelindo[édit | sunting sumber]
Nu séjénna[édit | sunting sumber]
- Palapa C1
- INASAT-1 - satelit munggaran jieunan Indonésia, diapungkeun dina taun 2006)
- LAPAN-TUBSAT - satelit mikro munggaran boga Indonésia, diapungkeun dina taun 2007


text:
Bagi anda yang baru datang pertama kali ke situs paranormal indonesia ini. Saya sangat menyarankan anda mendapatkan mantra pelet gratis dari bpk joko widayat. Anda bisa mendaftarkan diri anda di sini. Setelah anda memasukkan nama dan email anda. Maka nanti anda akan mendapatkan email yang isinya link konfirmasi dari beliau. Klik lah link konfirmasi tersebut. […]
Posts Tagged ‘mantra santet’
Mantra Pelet Gratis Ampuh Untuk Menaklukkan Cewek / Cowok
August 8th, 2008 Joko Widayat
Posted in Rupa-Rupa Tags: manta mantra pelet, mantera pelet, mantera pelet gratis, mantra, mantra -mantramenahlukkan cewek, mantra aji pengasihan, mantra ajian, mantra ampuh, mantra ampuh pelet, mantra asmara, mantra birahi, mantra cewek, mantra cinta gratis, mantra dan azimat pengasihan, mantra doa, mantra dukun, mantra gaib, mantra gendam, mantra gendam asmara, mantra gendam asmarandana, mantra ghaib, mantra ghoib, mantra hantu, mantra hipnotis, mantra ilmu gendam, mantra ilmu jawa, mantra ilmu pelet, mantra ilmu pelet gratis, mantra ilmu pengasihan, mantra ilmu santet, mantra ilmu santet gratis, mantra islam, mantra jawa, mantra jin, mantra jodoh, mantra kejawen, mantra keris, mantra kesaktian, mantra khodam, mantra mahabah, mantra mahabbah, mantra mantra ilmu pelet, mantra mantra pelet, mantra mantra pelet ampuh, mantra melepas susuk, mantra menaklukan cewek, mantra menaklukan gadis, mantra mencari cewek, mantra mendapatkan cewek, mantra menghancurkan pasangan selingkuh, mantra mengunci pasangan agar tidak selingkuh, mantra merica, mantra paranormal, mantra pelet, mantra pelet ampuh, mantra pelet ampuh gratis, mantra pelet atau pengasihan, mantra pelet bali mantra pelet birahi, mantra pelet cewe lewat photo, mantra pelet cinta, mantra pelet gratis, mantra pelet gratis mantra pelet jawa, mantra pelet lewat foto, mantra pelet manjur, mantra pelet merica, mantra pelet paling ampuh, mantra pelet pelintir merica, mantra pelet pelintir merica gratis, mantra pelet pengasihan, mantra pelet perangsang, mantra pelet tanpa puasa, mantra pelet wanita, mantra pelet wanita beristri, mantra pelet yang ampuh, mantra pelet.com, mantra pemikat, mantra penakluk wanita, mantra pengasih, mantra pengasihan, mantra pengasihan gratis, mantra pesugihan, mantra primbon, mantra sakti, mantra santet, mantra sihir, mantra sulap, mantra sulap gratis, mantra supranatural, mantra susuk, mantra tenaga dalam, mantra uang, mantra untuk membuat wanita tunduk melalui keris semar mesem, mantra untuk menaklukkan semua hewan berbisa, mantra utk mendapatkan cewek, mantra wanita, mantra wanita photo, matra pelet, matra untuk cewek 12 Comments »
Halaman 1 dari 11


text:
Lagu Sunda Deti Kurnia Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Detty Kurnia - Duriat Pegat Mp3
Detty Kurnia Banondari Mp3
Pop Sunda - Detty Kurnia - Mawar Bodas - Kapalaycom Mp3
Sasalimpetan - Detty Kurnia Akoer Lahflv Mp3
Detty Kurnia - Milih Saha Mp3
Detty Kurnia - Ulah Ceurik Mp3
Detty Kurnia - Cadas Pangeran Erwinalfarisiovicom Mp3
Cimata Kembangdetty Kurnia Lagu Pop Sunda - Musik Pop Sunda Lagu Sunda Musik Sunda Mp3
Kembang Lamunan Detty Kurnia Lagu Sunda Mp3
Tapak Tapak Cinta Detty Kurnia Lagu Pop Sunda - Musik Pop Sunda Lagu Sunda Musik Sunda Mp3
Sorot Soca Detty Kurnia Lagu Sunda Mp3
Bray Detty Kurnia Lagu Sunda Mp3
Detty Kurnia-darso - Saha Nu Lepat Mp3
Detty Kurnia-darso - Naon Lepatna Mp3
Detty Kurnia Coyor Panon Mp3
Tujuh Tahun Detty Kurnia Lagu Sunda Mp3
Cipinang Detty Kurnia Lagu Sunda Mp3
Bonganna Detty Kurnia Lagu Pop Sunda - Musik Pop Sunda Lagu Sunda Musik Sunda Mp3


text:
Bangkuang
Bangkuang nya éta sabangsa boléd bodas anu didaharna atah-atah sanggeus kulitna disebet, dicapékna nyakruk sok disebut ogé bui hiris pédah buahna saperti buah hiris.[1] Bangkuang miboga ciri-ciri dumasar kana sababaraha faktor nya éta:
- Habitus : Semak, sausum, ngabeulit watang buleud, miboga bulu, héjo .[2]
- Daun: Tunggal, lonjong, sisina rata, tungtungna seukeut, puhuna mintul, tulang daunna menyirip, daunna buluan,panjangna 7-10 cm, rubak 5-9 cm, héjo .[2]
- Kembang: Majemuk, wangun turuy, tempatna dina kélék daun, diwangun ti dua nepi ka opat, watangna panjang, kelopakna buluan, bentukna jiga lonceng, héjo, hulu putik buluan, makutana gundul,totol-totol héjo, bungur rada biru.[2]
- Buah: Polong, wangun lanset, gepéng. héjo .[2]
- Akar: Tunggang.[2]
Mangpaat[édit | sunting sumber]
Bangkuang kaasup dina kategori pepelakan fitoestrogen anu pohara méré mangpaat pikeun kaum wanoja utamana pikeun maranéhanana anu geus nincak menopause. [3] Sajaba ti éta, bangkuang ogé alus pikeun kaséhatan kulit, sarta bisa dijadikeun minangka pepelakan ubar alatan mangpaat pikeun mengobati wasir, panas, sariawan sakaligus méré mangpaat pikeun nyaimbangkeun kadar gula getih pikeun nu boga panyakit diabetes.[3] Iwal ti éta bangkuang miboga mangpaat pikeun ubar beri-beri sarta lemes kana kulit. [2] Daunna miboga mangpaat pikeun ubar panas , keur sikina miboga mangpaat pikeun ubar nyeri kulit. [2]


text:
Makédonia
- Pikeun guna lian ti Makédonia, tempo Makédonia (disambiguasi)
Républik Makédonia (basa Makédonia: Peпyблиka MakeдoHиja, Republika Makedonijadangukeun [1]) atawa Républik Urut Yugoslavia Makédonia (RUYM, Inggris: the former Yugoslav Republic of Macedonia, disingket FYROM[3][4]), mindeng disebut Makédonia, mangrupakeun hiji nagara nu aya di samenanjung Balkan, Éropa Kidul. Nagara ieu tepung wates jeung Sérbia (sareng Kosovo) di kalér, Albania di kulon, Yunani di kidul, jeung Bulgaria di wétan.
Nagara ieu disebut "Républik Urut Yugoslavia Makédonia" ku Sarikat Bangsa-Bangsa taun 1993[5][6] sabab ngadagoan résolusi ngeunaan papaséaan ngaran kalawan Yunani.[7] Loba institusi internasional jeung nagara lian geus ngakuan nagara ieu kalawan ngaran nu sarua, sanajan mayoritas nagara ngakuan nagara ieu kalawan ngaran konstitusional.
Ibu kota Républik Makedonia nya éta Skopje, nu miboga 506.926 padumuk dina taun 2004[rujukan?], jeung aya sababaraha kota nu leuwih leutik, misalna, Bitola, Kumanovo, Prilep, Tetovo, Ohrid, Veles, Štip, Kočani, Gostivar, jeung Strumica.
Nagara ieu mangrupakeun anggota PBB jeung Déwan Éropa, jeung ogé anggota ti La Francophonie, World Trade Organization (WTO), jeung OSCE. Ti Désémber 2005, nagara minangka kandidat anggota Uni Éropa jeung geus ngadaptar asup ka NATO.
Daptar eusi
- 1 Sajarah
- 2 Géografi
- 3 Wewengkon administratif
- 4 Politik
- 5 Militér
- 6 Démografi
- 7 Atikan
- 8 Budaya
- 9 Tempo ogé
- 10 Catetan suku
- 11 Tumbu kaluar
Sajarah[édit | sunting sumber]
Jaman kuno[édit | sunting sumber]
Nagara kahiji nu ngawasaan wewengkon Makédonia nya éta karajaan Paionia nu ngawasaan lebak walungan Axius jeung wewengkon sakurilingna.[8] Dina taun 336 SM, Raja Phillip II ti Makédonia ngawasaan bagian Paeonia nu pangkidulna jeung ngawangun kota Heraklea Lisentis, kiwari aya di deukeut Bitola.[9] Murangkalihna Phillip II, nya éta Aléxander Ageung ngawasaan wewengkon Makédonia nu masih dina kawasaan Paionia, jeung saterasna minangka bagian karajaan Aléxander Ageung.
Wewengkon Makédonia saterusna dikawasaan ku tentara Romawi jeung minangka bagian ti dua propinsi di Romawi. Wewenggkon nu leuwih gedé aya di propinsi Macedonia Salutaris, tapi wewengkon wates kalér nu dicicingan ku bangsa Dardani minangka bagian ti propinsi Moesia Superior.[10]
Abad patengahan[édit | sunting sumber]
Dina ahir abad ka-6, basa kakawasaan Bizantium mimiti tilelep, sababaraha séké Slav mimiti asup jeung nyicingan wewengkon Makédonia. Séké-sélér Slav nu nyicingan wewengkon Makédonia di antarana séké Draguvite, Sagudate, jeung Strymonoi. Sababaraha séké asli Makédonia, disababkeun ku datangna bangsa Slav, mimiti pindah ka wewengkon nu anyar di pagunungan-pagunungan jeung di wewengkon pabénténgan sabundereun Yunani. Tapi, sababaraha séké asli Makédonia ogé ngasimilasi jeung séké Slav. Urang-urang Slav ieu saterusna ngumpul. Kukumpulan ieu dinamian ku urang Bizantium salaku "EkλaBιvίaι" (Sklaviniai). Bizantium nu awalna kakawasaanna ngirang, mimiti gawé bareng jeung bangsa Slav nu aya di Makédonia.
Teras, Justinian II ngayakeun ékspédisi militér ka sapanjuru wewengkon Makédonia pikeun ngarapihkeun jeung ménta bangsa Slav di Makédonia pikeun gawé bareng sareng Bizantium. Saenggeus ékspédisi ieu, loba urang Slav di Makédonia pindah ka Anatolia pikeun jadi bagian ti tentara Karajaan Bizantium. Sanajan loba urang Slav nu nurut kana kakawasaan Bizantium, loba ogé séké nu masih bébas ti kakawasaan Bizantium. Séké-séké ieu hirup kalawan pipisahan, jeung heunteu nyieun hiji kakawasaan nu ngahijikeun séké-séké éta. Kira-kira taun 850 M, Karajaan Kahiji Bulgaria narajang wewengkon Makédonia jeung lumangsung kalawan lancar pisan, sabab kakawasaan Bizantium di Makédonia leuleus pisan ogé dipangaruhan ku kahayangan séké-séké Slav sangkan ngagabung dina Karajaan Kahiji Bulgaria.[11]
Urang-urang Slav di Makédonia teras ngagem agama Kristen dina abad ka-9 Maséhi, basa Pangéran Boris I ti Bulgaria keur ngawasa. Rahayat Makédonia nu awalna buta hurup teras dikenalkeun hurup ku dua urang pendéta Kristen asal Bizantium, Santo Kyril jeung Santo Methodius, nu ngenalkeun aksara Glagolitik. Dina taun 1014, Kaisar Basil II ti Bizantium hasil ngéléhkeun tentara ti Tsar Samuil, jeung saterasna mulihkeun kakawasaan Bizantium kana lemah Makédonia. Tapi, dina ahir abad ka-12 Maséhi, kakawasaaan Bizantium di Makédonia leuleus deui jeung dikawasaan ku bangsa Normandia dina hiji panarajangan taun 1080. Awal abad ka-13, Kakaisaran Bulgaria mibogs kakawasaan kana Makédonia.
Ku sabab kaributan politik, Kakaisaran Bulgaria gagal nahanan kakawasaanna kana Makédonia, nu saterasna kakawasaan ieu dicokot deui ku Bizantium. Dina abad ka-14 Maséhi, Makédonia minangka bagian ti Kakaisaran Sérbia, nu némbongkeun diri aranjeunna salaku pambébas bangsa Slav ti kakawasaan Bizantium. Skopje teras minangka ibu kota ti kakaisaran Tsar Stefan Dusan. Sanggeus Dusan pupus, kakawasaan Sérbia leuleus ku sabab pawaris tahta teu sakiat nu satacanna jeung silih sihung antara bangsawan di Makédonia. Tampa palawanan, Makédonia teras labuh ka Turki Utsmaniyah.
Kasadaran nasional[édit | sunting sumber]
Kakawasaan Turki Utsmaniyah di Makédonia dianggap kejam. Dina taun 1689, aya hiji pamberontakan kana Turki Utsmaniyah nya éta pamberontakan Karposh. Sababaraha gerakan pamberontakan mikahayang ayana hiji nagara mandiri nu diwangun di lemah Makédonia. Gerakan ieu diwangun dina ahir abad ka-18 maké ngaran Organisasi Révolusionér Bulgaria-Makédonia-Adrianopel nu saterusna robah jadi SMORO. Dina taun 1905, gerakan ieu dingaranan Organisasi Révolusionér Internal Makédonia-Adrianopel (IMARO).
Saenggeus Perang Dunya I, organisasi IMORO meupeus kana dua, nya éta Organisasi Révolusionér Internal Makédonia (IMRO) jeung Organisasi Révolusionér Internal Trasia (ITRO). Organisasi ieu heunteu mentingkeun étnis, tapi leuwih neken kana panghijian élemén-élemén nu misah di lemah Makédonia jeung teu paduli naon baé séké-sélér aranjeunna.[12] Kalobaannana anggota SMORO mangrupakeun urang Slav jeung Bulgaria. Taun 1903, organisasi SMORO ngayakeun pamberontakan Ilinden-Preobrazhenie ngalawan Turki Utsmaniyah jeung hasil ngawangun hiji républik nu ngaranna Républik Krushévo.
Karajaan Sérbia jeung Yugoslavia[édit | sunting sumber]
Sanggeus perang Balkan taun 1912 jeung 1913, wewengkon Makédonia teras kabagi-bagi ka Yunani, Bulgaria, jeung Sérbia. Wewengkon nu dikawasaan ku Sérbia nya éta Južna Srbija (Sérbia Kidul), ayeuna katelah minagka Républik Makédonia. Sanggeus Perang Dunya I, Sérbia minangka bagian ti Karajaan Sérbia, Kroasia, jeung Slovénia. Dina taun 1929, karajaan ieu dingaranan deui kana Karajaan Yugoslavia jeung karajaan ieu kawangun ti banovinas (propinsi-propinsi). Salah sahiji propinsina ngaranna Vardar Banovina (Makédonia-kiwari).
Yugoslav Makédon (Perang Dunya II)[édit | sunting sumber]
Dina taun 1941, wewengkon Yugoslavia dikawasaan ku Blok Poros, kaasup ogé Makedonia nu direbut ku Bulgaria jeung Italia. Tentara nu dirékrut ti Makédon jeung ogé sukarélawan teras ngawangun Brigade ka-5 Bulgaria, nu markasna di Skopje, jeung mibanda tanggung jawab kana déportasi leuwih ti 7000 urang Yahudi ti Skopje jeung Bitola. Kakawasaan lalim ku pihak Blok Poros heunteu diantepkeun kitu wéh, jeung miboga palawanan ti pihak Komunis di Yugoslavia dina pingpinan Josip Broz Tito.
Makédonia di Républik Sosialis Yugoslavia[édit | sunting sumber]
Ahir Perang Dunya II, basa Tito minangka Présidén Yugoslavia, Républik Rahayat Féderal Yugoslavia diwangun. Républik Rahayat Makédonia minangka bagian ti genep nagara nu milu ngagabung dina féderasi Yugoslavia. Milu kana parobahan ngaean Républik Rahayat Féderal Yugoslavia jadi Républik Sosialis Féderal Yugoslavia dina taun 1963, ngaean Républik Rahayat Makédonia teras robah kana Républik Sosialis Makédonia. Dina taun 1991, kecap 'Sosialis' dihupus ti ngaran resmi Makédonia sanggeus misah ti Yugoslavia.
Déklarasi Kamerdékaan[édit | sunting sumber]
Makédonia ngarayakeun kamerdékaan dina kaping 8 Séptémber 1991, dingaranan Poé Kamerdékaan (ДeH Ha HeзaBиcHocTa, Den na nezavisnosta), saenggeus diayakeunnana réferéndum pikeun miboga kamerdékaan atawa tetep ngawangun féderasi Yugoslavia. Parayaan awakna pamberontakan Ilinden-Preobrazhenie nu sarua jeung poé Santo Eliyah dina kaping 2 Agustus ogé dipangélingan salaku poé kamerdékaan sacara luas di Makédonia.
Perang Sadulur 2001[édit | sunting sumber]
Perang sadulur antara Makédonia jeung tentara pamberontak ti étnik Albania nu aya di wewengkon kalér jeung kulon Makédonia, lumangsung ti bulan Maret nepi ka Juni taun 2001. Perang réngsé sanggeus ayana intervénsi ti pihak NATO nu ngintunkeun tentara panjaga rapih jeung ménta kadua pihak sangkan rapih. Teras ditandatanganan Pajangjian Ohrid, nu eusina Makédonia nu arék méré patempatan dina politik jeung budaya ka étnik Albania.
Pihak Albania teras nyatujuan pajangjian ieu jeung sadia pikeun nyerah jeung patuh sapinuhna ka kakawasaan Makédonia. Pasukan pamberontak Albania, NLA, teras dicokotan pakarangna nu saterasna dibéré ka pasukan NATO.
Géografi[édit | sunting sumber]
Kalawan aréa kira-kira 25.330 km², Makédonia mangrupakeun nagara nu aya di Éropa bagian tenggara kalawan koordinat 41°50′Ka, 22°00′W. Nagara ieu tepung wates jeung Yunani di kidul, Sérbia di kalér, Bulgaria di wétan, Albania di kulon, sarta Kosovo di kulon-kalér. Makédonia minangka tempat palangkungan ti Éropa Kulon jeung Tengah ka Laut Aegea ogé palangkungan ti Éropa Kidul ka Éropa Kulon. Nagara ieu mangrupakeun bagian ti wewengkon Makédon. Makédonia mangrupakeun nagara nu kakurung daratan. Nagara ieu miboga tilu dano alam nya éta Dano Ohrid, Dano Prespa, jeung Dano Dojran. Jadi, Makédonia miboga luas cai saluas 477 km² jeung luas daratan 24.856 km².[rujukan?]
Topografi[édit | sunting sumber]
Nagara Makédonia aya di wewengkon nu loba gunungna jeung katutup ku lebak jeung basin. Wewengkon Makédonia kabagi ku hiji walungan nu ngaranna Walungan Vardar.
Méh sabagian wewengkon Makédonia ngampar ti Šara nepi ka Osgovo nu ngawangun lebak ti Walungan Vardar. Tilu dano gedé, Ohrid, Prespa, jeung Dojran aya di wewengkon kidul Makédonia. Dano Ohrid dianggap salah sahiji ti dano jeung biotop nu pangkolotna di dunya.[13] Wewengkon Makédonia ogé mangrupakeun wewengkon nu aktif kagiatan séismikna jeung mindeng lindu di Makédonia. Lindu nu panungtungna nu panggedéna nya éta dina taun 1963 di Skopje, ngakibatkeun ancurna infrastruktur jeung pupusna leuwih ti 1000 jiwa.
Makédonia ogé miboga loba pagunungan. Pagunungan ieu dibagi kana dua runtuyan nya éta Dinarska jeung Ropodska. Runtuyan pagunungan Dinarska na éta wewengkon nu rawan érosi, ari runtuyan pagunungan Ropodska leuwih mirip jeung pangunungan Alpen. 10 gunung pangluhurna di Makédonia nya éta:
Iklim[édit | sunting sumber]
Makédonia miboga iklim transisi, nya éta gabungan antara iklim Méditérania jeung iklim kontinéntal. Dina usum panas, Makédonia leuwih condong ka panas jeung saat. Ari dina usum tiis, wewengkon Makédonia leuwih condong ka rada tiis. Rarata curah hujan variasi ti 1.700 mm di wewengkon pagunungan kulon nepi ka 500 mm di wewengkon wétan. Aya tilu iklim utama di Makédonia, nya éta iklim pagunungan, Méditérania, jeung iklim Kontinéntal. Di wewengkon lebak walungan Vardar jeung Sturmica, di wewengkon Gevgelija, Valandovo, Dojran, jeung Radovish iklimna Méditérania. Wewengkon panghaneutna aya di Demir Kapija jeung Gevgelija, di mana suhuna dina bulan Juli jeung Agustus bisa nepi ka 40 °C.
Iklim pagunungan aya di wewengkon pagunungan nu karakteristikna nya éta usum tiis nu saljuan jeung usum panas nu karasa tiis. Usum semi di wewengkon ieu leuwih tiis tinimbang usum gugurna. Kalobaannana wewengkon di Makédonia iklimna kontinéntal kalawan usum panas nu haneut jeung usum tiis nu baseuh jeung tiis. Di Makédonia, kira-kira aya 30 stasion météorologi pikeun mikaweruh parobahan cuaca.
Wewengkon administratif[édit | sunting sumber]
Wewengkon[édit | sunting sumber]
Makédonia miboga sababaraha wewengkon administratif nya éta:
- Skopje
- Pelagonia
- Polog
- Wewengkon Wétan
- Wewengkon Tenggara
- Wewengkon wétan-kalér
- Wewengkon kulon-kidul
Kota-kota di Makédonia[édit | sunting sumber]
Dina bulan Agustus 2004, Makédonia kabagai kana 85 kota (opštini; tunggal: opština), 10 di antarana aya di wewengkon Skopje Raya. Ieu mangrupakeun pangirangan ti jumlah 123 kota nu diresmikeun dina bulan Séptémber 1996. Mimilu hal ieu, pamaréntah lokal ngawangun deui kana 34 distrik administratif.
Politik[édit | sunting sumber]
Makédonia mangrupakeun nagara kalawan sistem parleménter nu pamaréntahanna kawangun ti koalisi partéy-partéy ti institusi parlemén hiji kamar (CoбpaHиe, Sobranie) jeung hiji institusi paadilan indepénden kalawan hiji mahkamah konstitusi. Hiji parlemén (déwan rahayat) di Makédonia kawangun ti 120 anggota jeung dipilih saban 4 taun. Posisi Présidén di Makédonia penting pisan jeung mibanda peran nu lumayan gedé dina pamaréntahan. Présidén Makédonia mibanda jabatan sebagai Panglima Angakatan Senjata Makédonia jeung Komite Kaamanan Makédonia. Présidén Républik Makédonia dipilih saban 5 taun sakali jeung bisa ngajabat dina 2 kali jabatan.
Sanggeus munculna hukum anyar dina taun 2005, pamaréntahan lokal dibagi kana 78 wewengkon. Ibu kota Skopje sorangan kawangun ti 10 wewengkon administratif nu digabung dina hiji wewengkon nu ngaranna "Greater Skopje". Wewengkon administratif di Makédonia ngatur pamaréntahanna sosorangan. Sababaraha wewengkon administratif bisa nyieun kerja sama dina raloba widang. Partéy politik di Makédonia kalobaannana dumasar kana asal étnis, ngawakilan étnik mayoritas Makédonia jeung minoritas Albania. Isu kateusaimbangan kakawasaan antara étnik mayoritas Makédonia jeung Albania mawa kana konflik sipil taun 2001, jeung papaséaan ieu diréngsékeun kalawan Pajangjian Ohrid dina taun 2004 nu méré tempat leuwih ka étnik Albania. Dina taun 2004, Parlemén masihan otonomi nu leuwih gedé di wewengkon nu padumukna kalobaannana étnik Albania.
Sanggeus pamilihan umum nu dina taun 2006, nu aya masalahna, saeutik, kaayaan politik di nagri ini stabil deui. Pamilihan ieu dimeunangkeun ku partéy tengen-tengah, VMRO-DPMNE nu dipingpin ku Nikola Gruevski. Pilihan Gruevski pikeun ngoalisi jeung Partéy Démokratik Albania tinimbang ngoalisi jeung Partéy Démokratik Sejahtera jeung Kahijian Démokrat pikeun Integrasi nyieun partéy VMRO-DPMNE meunangkeun sora mayoritas ti étnik Albania, Sanajan kameunangan ieu diprotés ku sababaraha élemén.
Pamaréntahan[édit | sunting sumber]
Parlemén[édit | sunting sumber]
Parlemén Makédonia mangrupakeun puseur jeung institusi nu miboga kakawasaan dina ngatur pamaréntahan Makédonia. Dumasar kana Konstitusi, Parlemén miboga fungsi salaku institusi pawakilan rahayat Makédonia jeung kakiatan législatif di Makédonia. Parlemén Makédonia kawangun ti 120 anggota nu dipilih sacara umum, langsung jeung bébas dina surat sora nu dirahsiakeun. Parlemén teras ngawakilan rahayat jeung milu ogé dina nepikeun pamikiran di parlemén dumasar kana pawangunanna. Mandat hiji anggota parlemén teu bisa diteujadikeun.
Parlemén Makédonia boga hak pikeun ngadopsi jeung ngarobih konstitusi, nangtukeun pajak jeung biaya-biaya, ngaratifikasi pajanjian internasional jeung ngalaksanakeun hal-hal nu séjén nu geus ditangtukeun Konstitusi.
Institusi paadlian[édit | sunting sumber]
Kakiatan yudisial dipiboga ku institusi paadilan. Institusi paadilan di Makédonia diwangun sacara otonom jeung indepénden. Institusi paadlian gawé dumasar kana aturan dina konstitusi, hukum, jeung aturan internasional nu cocog jeung Konstitusi Makédonia. Ngan aya hji istitusi nu ngatur masalah paadilan di Makédonia. Konstitusi Makédonia melarang ayana Mahkamah Darurat.
Hiji jaksa dipilih tampa pawatesan lamun anjeunna ngajabat salaku jaksa jeung teu kénging dipindahkeun iwal sakahayang anjeunna. Dina hal panyabutan jaksa, konstitusi geus nyebutkeun sababaraha institusi nu boga hak sarta alesan-alesan nu cocog. Jaksa-jaksa ogé dibéré kakebalan pikeun nepikeun atanapi nangtukeun pamikiran di Parlemén. Hiji jaksa teu kénging mibanda jabatan boh di kantor publik atawa salaku anggota hiji partéy politik. Aturan nekenkeun yén jaksa teu bisa ngafiliasi dina partéy politik naon baé.
Hubungan luar nagri[édit | sunting sumber]
Makédonia minangka anggota ti Sarikat Bangsa-Bangsa dina kaping 8 April 1993, 18 belas bulan sanggeus merdékana ti Yugoslavia. Di PBB, Makédonia disebut salaku "the former Yugoslav Republic of Macedonia" (FYROM), patali jeung papaséaan jeung protés ti Yunani ngeunaan ngaran Makédonia. Di Yunani, ngaran Makédonia sénsitif pisan sabab wewengkon historis Makédonia ogé ngawengku sababaraha wewengkon di Yunani jeung Bulgaria. Makédonia ogémiboga peran nu gedé dina ngawangun nagara jeung budaya Yunani Kuna. Cenah, sang raja Aléxander Ageung nu kasohor téa asalna ti dieu. Uni Éropa[14], Kahijian Siaran Éropa[15], jeung Komite Olimpiade Internasional[16] ogé milu sistem PBB. NATO ogé milu sistem pangaranan ieu, tapi nambihkeun alesan dina pangarananna.
Nagara-nagara anggota PBB ngakuan sacara sah Républik Makédonia tapi masih debat ngeunaan ngaran nu digunakeun pikeun nyebut nagara Makédonia. 3 anggota permanén Déwan Kaamanan PBB (RRC, Amérika Sarikat[17], jeung Rusia) ogé leuwih ti 100 nagara anggota PBB leuwih condong maké ngaran Républik Makédonia;[18], tinimbang maké ngaran "the former Yugoslav Republic of Macedonia".
Militér[édit | sunting sumber]
Angkatan Senjata Makédonia diwangun ti Angkatan Darat jeung Angkatan Udara. Kawijakan patahanan nasional boga tujuan pikeun ngajaga kamerdékaan jeung kakawasaan Makédonia kana lemah jeung angkasa nu aya di wewengkon Makédonia. Tujuan nu séjén nya éta pikeun nyieun hiji angkatan senjata nu terus mekar jeung ngalindungan kapetingan nasional sarta gawé bareng jeung organisasi internasional, utamana NATO.
Menteri Patahanan Makédonia mekarkeun stratégi patahanan jeung néangan kamungkinan ancaman lumangsungna hirup nagara boh ti jeroeun nagri boh ti luar nagri. Anjeunna ogé mibanda tanggung jawab kana sistem patahanan, latihan, kasiapan Angkatan Senjata, pakakasna, sarta ngatur biaya pikeun pamekaran Angkatan Senjata.[19]
Démografi[édit | sunting sumber]
Makédonia miboga padumuk 2.061.315 jiwa[20], dumasar kana CIA World Factbook. Ieu mangrupakeun daptar kota-kota di Makédonia dumasar kana data sénsus taun 1994 (sabab sénsus taun 2002 heunteu ngadata jumlah padumuk dumasar kana kotana)[21]:
Étnik nu panglobana di Makédonia nya éta étnik Makédonia. Tabel ieu némbongkeun informasi ngeunaan étnik-étnik nu aya di Makédonia (dumasar kana sénsus 2002)[22]:
Aya loba basa nu dipaké dina kahirupan sapopoé di Makédonia. Basa-basa éta ngaréfléksikeun idéntitas étnik éta. Basa resmi jeung basa nu mindeng dipaké nya éta basa Makédonia, nu kaasup dina rumpun basa Slav Kidul. Strukturna, basa Makédonia leuwih mirip ka basa Bulgaria tinimbang basa Slav nu séjén.
Basa lian kawas basa Albania, basa Bulgaria, basa Turki, jeung basa Yunani ogé mindeng dipaké dina komunikasi sasami étnik.
Di Konstitusi katulis sacara éksplisit yén basa Makédonia mangrupakeun basa resmi ti Républik Makédonia. Tapi, katulis ogé yén basa nu dipaké ku padumuk saloba 20% bisa disebut salaku basa resmi, jeung basa Albania minuhan sarat ieu. Sababaraha pamaréntah lokal ogé nyieun basa sababaraha étnik salaku basa resmi.
Atikan[édit | sunting sumber]
Sistem atikan Makédonia diwangun ti:
- Atikan Pra-Sakola
- Atikan Dasar
- Atikan Nengah
- Atikan Luhur
Atikan luhur bisa dipibanda liwat kuliah di sababaraha univérsitas di Makédonia kawas Univérsitas St. Kiril jeung Metodij Skopje, Universitas St. Kliment ti Ohrid Bitola, Univérsitas Nagri Tetovo, jeung Univérsitas Goce Delchev Shtip. Aya ogé sababaraha institusi atikan luhur swasta kawas Univérsitas Éropa,[23] Univérsitas Slavia, Univérsitas Éropa Tenggara, jeung sajabana.
USAID geus nyieun hiji program di Makédonia nu ngaranna "Macedonia Connects". Program ieu lumangsung lancar jeung nyieun Makédonia minangka nagara nu kahiji kalina sadaya aréanya geus kahubung kana internét.[24] Menteri Atikan jeung Élmu Pangaweruh Makédonia ngalaporkeu yén 461 sakola di Makédonia geus kahubung kana WiFi. ISP di Makédonia, On.net, ogé geus nyieun MESH Network pikeun nyadiakeun WiFi di sabelas dayeuh gedé di Makédonia.
Budaya[édit | sunting sumber]
Makédonia miboga kabeungharan budaya, seni, musik, puisi, jeung arsitéktur. Nagara ieu ogé miboga loba tempat-tempat suci. Féstival musik, film, jeung puisi sok diayakeun saban taun. Gaya musik Makédonia geus kapangaruh ku musik garéja Bizantium. Makédonia ogé mangrupakeun salah sahiji nagara nu miboga raloba fresko nu masih awet ti jaman Bizantium, ti wanci abad ka-11—16 Maséhi.
Kabudayaan di Makédonia ngagabungkeun budaya nu heula jeung budaya ayeunna. Biara jeung garéja nu diwangun dina wanci Bizantium keur ngawasa ayeunna ngarendeng jeung wangunan modérn. Makédonia ogé katelah ku koléksi ikon-ikon santona, kalobaannana ti Ohrid, jeung ikon-ikon di Makédonia kaasup nu paling boga ajén jeung mahal di dunya.
Dina usum panas sok diayakeun féstival seni di sababaraha dayeuh gedé di Makédonia. Di Ohrid, diayakeun féstival musik klasik jeung drama. Di kota Sturga, ngayakeun panggung soré pambacaan puisi. Bitola sok aya Paméran Poto Internasional upami di ibu kota, Skopje, diayakeun féstival musik Jazz.
Agama[édit | sunting sumber]
Kalobaannana rahayat Makédonia (64,7%) ngageman agama Ortodoks dina Garéja Ortodoks Makédonia (nu dina taun 1968 ngadéklarasikeun otonom ti Garéja Ortodoks Sérbia)[25]. Agama Islam minangka agama panglobana kadua nu diageman ku rahayat Makédonia, kalawan perséntase 33%. Umat Kristen nu séjén kawas Katolik jeung Protéstan diageman ku saeutik rahayat Makédonia kalawan perséntase 0,37%. Sésana nya éta rahayat-rahayat Makédonia nu agamana teu dikanyahoan kalawan perséntase 1,63%.[26] Kalobaannana étnik Turk, Bosnia, jeung Albania ngagem Islam. Aya kira-kira 1200 garéja jeung 400 masigit di Makédonia. Garéja Ortodoks Makédonia miboga hiji kolese husus pikeun para calon pendetana.
Salian ti éta, perséntase Islam di Makédonia kaasup nu panglobana di Éropa, sanggeus nagara Turki, Albania, jeung Bosnia jeung Hérzégovina.
Tempo ogé[édit | sunting sumber]
Catetan suku[édit | sunting sumber]
- ↑ a b Britannica, Makedonia, Diaksés dina 2007-06-18.
- ↑ [1] The population of Macedonia
- ↑ Bonk, M. R., Carlton R. A. (editors) (1997), International Acronyms, Initialisms & Abbreviations Dictionary, 4th Edition, Detroit, New York, Toronto, London: Gale Research, LCCCN 85-642206, ISBN 0-8103-7437-4, ISSN 0743-0523, Volume 1, pg. 516 and Bonk, M. R (Project Editor) (2003), International Acronyms, Initialisms & Abbreviations Dictionary, 32nd Edition, USA: Gale-Thompson Group, Volume 1, pg. 1789, ISBN 0-7876-4109-X (Part 2 D-I only)
- ↑ Salian ti landian nu panjangna, singketan "FYROM" ogé mindeng dianggo ku organisasi internasional kawas PBB, UE, OSCE, EBU, the IMF, Bank Dunia, WTO dan NATO (sadaya dokumén NATO nyebut nagri ieu FYROM kedah disarengan ku téks catetan suku 'Turki ngakuan Makédonia kalawan ngaran konstitusionalna')
- ↑ UN Resolutions #817 of April 7 and #845 of June 18 of 1993
- ↑ "Note on Yugoslavia". Diakses pada 10 Méi 2008.
- ↑ United Nations Resolution 225 (1993)
- ↑ Encyclopaedia Britannica - Paeonia. [2]
- ↑ Macedonian Center for Archaeological Research. The Ancient Kingdom of Macedonia in the Republic of Macedonia. [3]
- ↑ Encyclopaedia Britannica - Scopje. [4]
- ↑ The early Medieval Balkans. John Fine Jr
- ↑ M. Glenny, "The Balkans"
- ↑ Macedonian Ministry of Environment
- ↑ European Commission. "Background information - The former Yugoslav Republic of Macedonia". Diakses pada 1 Oktober 2006.
- ↑ European Broadcasting Union. "Members' Logos". Diakses pada 1 Oktober 2006.
- ↑ International Olympic Committee. "LIST OF NATIONAL OLYMPIC COMMITTEES PARTICIPATING IN THE XIX OLYMPIC WINTER GAMES IN SALT LAKE CITY". Diakses pada 1 Oktober 2006.
- ↑ "US snubs Greece over Macedonia" (HTML), BBC News Online, 4 Nov 2004. Disalin 2006-10-01. (in English)
- ↑ "Naming the solution", Kathimerini English edition, 16 September 2005
- ↑ http://www.morm.gov.mk:8080/morm/en/ARM/Defence-Structure.html National Command Management
- ↑ CIA World Factbook
- ↑ "Census of Population, Households and Dwellings in the Republic of Macedonia, 2002 - Book XIII, Skopje, 2005." (dalam bahasa English, Macedonian). State Statistical Office of the Republic of Macedonia.
- ↑ "Census of Population, Households and Dwellings in the Republic of Macedonia, 2002 - Book XIII, Skopje, 2005." (dalam bahasa English, Macedonian). State Statistical Office of the Republic of Macedonia.
- ↑ OIC
- ↑ U.S. Agency for International Development
- ↑ History of the Macedonian Orthodox Church
- ↑ CIA World Factbook
Tumbu kaluar[édit | sunting sumber]
Tingali ogé Makédonia di Wikivoyage
- (en) Situs resmi
- (en) Situs resmi pariwisata
- (en) MyMacedonia.net
- (en) Bulgarian Policies on the Republic of Macedonia. Sofia: Manfred Wörner Foundation, 2008. 80 pp. (Trilingual publication with English, Bulgarian and Macedonian versions.) ISBN 978-954-92032-2-6
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Nilai ekspektasi
Sacara umum harepan (Ing. expectation, ékspéktasi)) nyaéta tetempoan nu leuwih mungkin ngeunaan kajadian. Hasil nu kurang nguntungkeun ngakibatkeun naékna émosi kateupanujuan. Lamun sababaraha kajadian ngarupakeun hal nu teu sakabéhna diperkirakeun disebutna surprise. Tempo ogé antisipasi.
Dina kamungkinan (hususna dina judi), nilai harepan (atawa harepan) tina variabel acak ngarupakeun jumlah probabiliti unggal hasil nu mungkin tina sababaraha percobaan ku hasilna ("nilai"). Mangka, ieu gambaran rata-rata ngeunaan hiji "harepan" keur meunang unggal tarohan lamun éta tarohan identik teu sarua unggal waktu pengulangan. Catetan, nilai eta sorangan teu bisa di-ekspektasi sacara umum, saperti teu mirip atawa kajadian nu teu mungkin.
Contona, Roulette Amerika ngabogaan 38 hasil kamungkinan. Tarohan disimpen dina hiji angka bayaran 35-ka-1 (ieu hartina yen manehna mayar 35 kali tarohan, sabalikna oge alungan manehna dibalikeun, bareng jeung 36 kali dina alunganna). Mangka nilai ekspektasi hasil kauntungan tina unggal $1 alungan dina hiji wilangan nyaeta, tempo 38 sakabeh hasil nu mungkin: ( -1 × 37/38 ) + ( 35 × 1/38 ), ieu kira-kira -0.0526. Sanajan hiji ekspektasi, dina average, leungit leuwih ti 5 keur unggal dollar alungan.
Sacara umum, lamun X ngarupakeun variabel acak dihartikeun dina rohangan probabiliti (Ω, P), mangka nilai ekspektasi EX tina X dirumuskeun salaku
numana ngagunakeun integral Lebesgue. Catetan yen teu sakabeh variabel random ngabooan nilai ekspektasi, lamun integralna teu aya. Dua variabel sebaran probabiliti nu sarua bakal ngabogaan nilai ekspektasi nu sarua.
Lamun X nyaeta variabel random diskrit mibanda nilaix1, x2, ... sarta probabiliti pakait p1, p2, ... nu ditambahkeun ka 1, mangka EX bisa iitung salaku jumlah atawa deret
saperti dina conto gambling di luhur.
Lamun sebaran probabiliti X aya dina fungsi probabiliti densiti f(x), mangka nilai ekspektasi bisa diitung ku
Operator nilai ekspektasi (atawa operator ekspektasi) E ngarupakeun linier di hal ieu
- E(aX + bY) = a EX + b EY
keur unggal dua variabel random X jeung Y (nu perlu dihartikeun dina rohangan probabiliti nu sarua) sarta dua wilangan riil a jeung b.
Nilai ekspektasi power X disebut moments X; moments about the mean X oge dihartikeun salaku nilai ekspektasi nu penting.
Umumna, operator nilai ekspektasi teu multiplicative, contona E(XY) teu sarua jeung EX EY, iwal ti lamun X jeung Y variabel bebas. Bedana, sacara umum, ningkat jadi kovarian jeung korelasi.
keur estimasi nilai ekspektasi variabel random, bisa dipake nilai ukuran pengulangan variabel sarta perhitungan hasil tina arithmetic mean. Estimasi ieu nilai ekspektasi nu sabenerna sarta sipat nga-minimal-keun kuadrat kasalahan nilai nilai ekspektasi.


text:
karya : Dadan Wahyudin
Tribun jabar, Selasa, 31 Januari 2012
PIWURUK GURU téh geuningan karasa ayeuna mah, yén diajar kudu soson-soson,
bisi kaduhung jagana. Béda jeung harta banda, élmu mah moal hésé mamawa. Moal hariwang digarong atawa aya nu nyopét.
Baheula basa bapa jumeneng kénéh, kuring pada ngogo ku koléha bapa, dipihormat tur
dipikaajrih ku balaréa. Ma’lum
bapa ngagem kalungguhan, kungsi jadi kadés dua periode di wewengkon
Cidaun Cianjur Kidul.
Ayeuna hirup kacida balangsakna. Aya paribasa, jalma
mah mending urut jalma sangsara, tinimbang urut jalma beunghar. Tumiba ka diri
kuring, rajakaya anu bro di juru bro di panto ngalayah di tengah imah ceuk nu
rahul mah moal béak tujuh turunan tétéla korédas sakereles, lir cihujan ragrag kana daun taleus. Sawah,
balong tur kebon, cohagna mah satungtung deuleu ti pasir beulah wetan ka pasir
béh kulon ladang ngumpulkeun nalika bapa nyepeng
kalungguhan, kiwari taya nu nyésa. Kuring teu
bisa ngokolakeuna. Alatan untung kalah buntung.
Usaha mercayakeun modal ka batur mah loba
kabelejogna. Satadina mah, hayang hirup énténg tina invés saham, hirup geunah kari
ucang anggé, unggal bulan teu weleh nampa bagi-hasil atawa pelesiran dina pakansi.
Ari dina promosina mah matak kataji, pinter
pisan ngirutna. Usaha pakét ngabibitkeun hayam pelung anu sapakétna ukur 10 juta, jangka
dua taun baris balik jinis tur batina mayeng ditransper kunu ngokolakeun ka nu
nyimpen modal salila lima taun. Majar manéh téh keur ceuyah, loba pesenan ti mancanegara
anu raresepeun ku halimpuna sora hayam, minangka ternak pinunjul teureuh
Cianjur.
Kaduana, ancrub dina usaha hayam patelor. Kuring
salaku invéstor teu kudu nyaho di mana jeung kumaha miara hayamna, nu penting mah setor duit pakét ka bank. Lamun panasaran
kana rupa hayam atawa kaayaan kandang hayam mah, cukup muka waé internét. Aya poto-potona
kumplit, tinggal di-“download”.
Bulan kahiji mah wayahna sing sabar, acan aya bagi-hasil,
da hayam endog mah ngendogna dina mangsa nincak umur 6 bulan. Jadi di bulan
katujuh kakara dibéré hasilna. Itungana
kaharti ku akal, nandakeun cirining usaha riil.
Coba tengetan: duit 5 juta cenah dipaké meuli 100 bibit hayam, dina mangsa 6 bulan bakal
endogan, produksina ditaksir 50 perséna, sabulana diitung 28 poé, jeung hargana 500 rupia tina saendogna. Ngarah teu kudu
ribed, duit bagi-hasil kari ditungguan, baris ditransper langsung kana nomer rekening séwang-séwangan.
“Janten tina 100 hayam dikali ukur 50% dikali
28 dinten teras dikali Rp. 500 minangka harga endog, hasilna kénging 700.000 rupia
sabulan kanggo Adén. Tah dikali deui 12 sasih pami dina sataun panginten
Adén ngeupeul 8.400.000 rupia. Cobi lamun 3 taun pas hayam
diapkir, 25.200.000 rupia lebet kana saku Adén, tina jinis ukur 5 juta,” kitu promosi si Odéd harita bari mencétan kalkulator.
“Ari pausahaan meunang bati ti mana?” cekéng téh can pati kaharti.
“Pausahaan tina ladang ngical bibit gé tos untung, da méséran langsung ti patani anu gaduh pancén miara hayam ti DOC nepi
ka dara ukur 15.000 rupia, ku pausahaan diical ka invéstor Rp. 50.000, aya langkung
35.000 rupia sanés? Tah, pami hayam ngendog langkung ti saparona, tur harga di pasar langkung ti 500 rupia sareng
gaduh sésa dinten ti étangan 28 dinten, éta minangka bonus pikeun
pausahaan. Sareng deuih tiasa ngical hayam apkir sareng gemukna,” cenah teu kireum-kireum
ngadoja kuring ku basa anu soméah daréhdéh, abong calo. Kuring bati unggut-unggutan tandaning kaharti.
Prospéktip, kauntungan nikel, balik jinis gancang, teu capé jeung énténg, duit baris balik bari
reundeuy anakan incuan ha ha…. nu model kieu cocog jeung cita-cita kuring, cekéng dina haté. Béléngéh kuring seuri sorangan. Emhh, hirup asa kubagja. Kieu ari geus gurat
hirup pibeunghareun mah.
Ayeuna lamun ngandelkeun ladang tina sawah, teu
kaérong hasilna. Tilu
bulan disambut, biheung kaala biheung moal. Pangpangna hama wereng jeung beurit
mahabu taya reureuhna. Kitu usaha séwa parahu teu bisa dibawa lumpat, usum pabaru mah pamayang balayar
téh sarieuneun, ombak tingjelegur ngagulung méh
sasuhunan imah.
Sawah warisan ti bapa satengahna ahirna dijual
pikeun modal pakét hayam. Kaasup kabéh parahu titinggal bapa ogé kapaksa dilégo pikeun usaha miara lauk emas di jaring apung
di Panté Malébér Cirata. Invéstor cukup nyadiakeun modal, teu susah ilubiung miara
laukna.
di TRIBUNJABAR, Rabu, 1 Februari 2012
Dunya mah teu lurus. Loba pungkal péngkolna. Kitu ogé tabéat jalma, réa ukal ékolna, mindeng kalimpudan
ku napsu jeung hawa sarakah. Aturan anu hadé tur bengras, diarakalan
ukur alus dina biwir wungkul. Dina prak-prakana mah mémbléh... Program pakét tarékah nataharkeun pikeun ngaronjatkeun kasejahteraan rahayat, loba
diarakalan pikeun ngarawu duit gedé kalawan gancang. Geus papada sipating manusa, hayang senang ku
jalan énténg. Tabéat éta diulik ku jalma
jahat. Ngarah percaya biasana kiriman duit “bagi-hasil”
munggaran mah ngahaja sinah lancar, maksudna ngarah pabéja-béja ka batur.
Beuki euyeub nu jadi anggota beuki loba nu kudu
dicumponan, antukna pakét teu kabayar, palakuna mun teu dibui paling minggat.
Eta nu karandapan ku kuring. Kuring duka invéstor
ka sabaraha, nu jelas ukur kabagéan dua bulan transperan duit
bagi-hasil téh, kabéhdieukeun lapur. Rék ngalaporkeun ka pulisi, saha nu dilaporkeuna, da si
Odéd ukur calo wungkul. Rék diontrog ogé kantorna gé ukur nyéwa ruko anu kiwari geus ganti nu nyéwa.
Sésa sawah ahirna ledis nungtut dijualan dipaké pangabutuh hirup sapopoé. Ayeuna kari imah butut,
anu suratna geus diborahkeun ka réntenir. Imah urut badéga jenatna bapa baheula, anu maot taun kamari kalayan
teu boga kulawarga, nya dijadikeun panganjrekan kuring. Geus dua kali si Ejé datang, cenah lamun manéhna datang deui katilu
kalina, heug kuring can bisa naur hutang, bakal diusir. Emh, aya ku raja téga ari ucing garong…
Ras nyawang ka mangsa katukang. Jelegurna paul ombak
basisir Cidaun umpal-umpalan katara endah ngagenyas. Pamayang sibuk nurunkeun
lauk hasil balayar sapeupeuting nyorang sagara pikeun makayaan
kulawargana. Gara-gara kolot teu bisa ngatik ngadidik turta teu
nyiapkeun pibekeleun hirup budak ka hareup, jalan hirup kuring pohara tarahalna. Kétang kuring ogé rumasa. Taya hojah, gawé ngan ukur ngadudut duit ti patani atawa pamayang anu buburuh ka
bapa. Duitna dipaké ulin jeung meulian
nu teu paruguh.
Nu matak basa disakolakeun ku bapa di Cianjur
Kota gé, kawas kuda leupas ti
gedogan. Sagala kahayang dianteur. Kuring jadi gedé hulu, hayang meunang pamuji ti batur, yén sanajan kuring asal ti lembur bau lisung nu adek ka
laut kidul, dina hal gaul kuring teu éléh ku urang kota.
Sabalikna, kana palajaran justru tibalik, kuring
mah kacida weugahna, hésé ngartina, gampang pohona,
loba mabalna batan asupna. Lamun kawénéhan aya batur sakelas anu
rajin diajar, mindeng dijejeléh.
“Laah, Na. Getol-getol teuing diajar. Persidén geus aya, menteri geus
aya, tentara réa, pulisi balatak, paling jadi tukang tambal jiga bapa
manéh ha ha ha…” ceuk kuring ka Asna anu keur ngadekul
maca buku bari dipungkas ku seuri ngagakgak. Diigelan ku balad kuring kawas si
Waton, Sulé, Lépos, jeung si Item tinggaragakgak bangun ku sugema.
Eta mah kajailan leutik. Dosa kuring nu moal
bisa dipohokeun ku Asna, sigana basa ngarebut Andini ti Asna. Harita Asna minangka Katua OSIS di sakola,
Andini sekretarisna. Dua rumaja aktip dina kagiatan sakola. Jajaka jeung wanoja
keur ngalaman mamanisna meungkeut katresna minangka cinta munggaran baruntak
alatan kuring. Kuring meredih ka bapa kuring sangkan bisa mibanda Andini anu
kabeneran bapana koléha bapa kuring. Pa Bisri, bapana Andini ngabandar
kalapa di kota Cianjur, anu barangna mindeng dikiriman ti Cianjur Kidul. Taya lian beunang ti anak buah bapa di
wewengkon Cidaun.
Pikeun mayengna bisnis kalapa tur sérab ku kalungguhan bapa, Pa Bisri teu bisa pakumaha, najan Andini
keukeuh hayang kuliah, ahirna tumarima dikawin kuring. Kuring ka balé nyungcung ngawangun rumah
tangga dina umur rumaja kénéh.
Basa Andini direbut ku kuring, Asna katangar ngalanglayung.
Tapi najan kitu, Asna getol nyelangan bapana milu nambal, malah mindeng maturan
bapana nepi ka peuting. Tamba kesel nungguan pasén,
Asna rajeun maca buku di kiosna.
“Punten…” Gebeg. Kuring reuwas kacida. Jajantung ratug tutunggulan méh copot sapada harita.
Sok sieun si Ejé jadi ngusir. Imah butut ogé geuning kacida mangpaatna. Bisa méré martabat kuring salaku kapala kulawarga. Tempat
reureuh anak pamajikan. Lamun heug diusir, atuh rék ngiuhan di mana, pamajikan jeung budak dua. Palias
ari kudu ngalaman saré di saung kardus atawa kolong jambatan. Ah, rék dilawan, kitu-kitu
teuing, rék diasongan bedog sugan. Kuring kabawa napsu!
Barang panto dibuka tétéla lain si Ejé. Haté bungangang. Horéng budak ngora kakara lulus SMA. Manéhna ngirim ondangan ti Asna,
cenah Asna hayang reuni leuleutikan jeung batur sakelas anu mancén tugas atawa nganjrek di
wewengkon pakidulan Cianjur Tempatna di pendopo Sindangbarang Ahad hareup.
Barang telek nu ngondang Asna, kuring langsung su’udon.
Nyel haté ngahéab. Ukur kekerot, teu bisa
pakumaha. Asna ngahaja rék ngawiwirang kuring di hareupeun batur sakelas pédah manéhna geus jugala. Manéhna masih boga haté kadua leutik ka Andini urut
bébéné manéhna anu direbut ku kuring. Sanajan hirup aing
nangkub, cadu ari kudu serahbongkokan kitu peta mah.
di TRIBUNJABAR, Kamis, 2 Februari 2012
Tétéla geuning….. Asna beda jeung sipat kuring anu teu weléh ngalajur napsu ngumbar
amarah. Haténa beresih lir cai gunung ngagenyas hérang taya geuneuk
maleukmeuk saeutik-eutik acan. Najan kungsi dinyenyeri ku kuring, éh soléh henteu dendem, daréhdéh jeung akuan teu dibuda-béda ka sakumna baturna kaasup kuring.
Asna mah motékar, kuring gé muji. Najan hirup kumbuh di sisi jalan mindeng mantuan
nambal jeung bapana sarta ukur tamat
SMA, kiwari Asna jeneng. Sikep disiplin tur tulatén anu ngancik dina dirina geus nganteurkeun jadi pangusaha
béngkél nu boga ajén sakabupatén Cianjur. Asna rék ngagarap wewengkon basisir
Cianjur Kidul kayaning Naringgul, Agrabinta, Sindangbarang jeung Cidaun pikeun “ekspansi”
usaha béngkélna. Lian ti éta, Asna boga niat ngajeujeuhkeun batur sakelasna anu masih
kénéh ngaligeuh atawa teu boga gawé matuh, utamana anu nganjrek
di pakidulan, rék diajak usaha babarengan. Sakalian Asna ménta do’ana réhna bulan hareup rék indit jarah ka tanah suci sakulawarga.
Réngsé ngawangkong ngalor-ngidul, batur-batur Asna anu butuh
pakasaban ku Asna diajak ngobrol sacara pribadi minangka wawancara. Batur-batur
séjén nu boga gawé merenah mah tuluy uplek ngaguar
mangsa éndah di sakola baheula. Kuring
satadina mah rék mabal kasieunan, ku sikep Asna sakitu soméahna teu jadi.
“Dupi, Adén kersa nyepeng Kapala Bengkel Cabang Cidaun? Supados
caket sareng kulawargi…” ceuk Asna meni daria naker bari tetep ngaadénkeun ka kuring. Kuring samar polah.
Sakedapan ngembang kadu rék dibéré jabatan sakitu luhungna.
“Aduhh, punten sanes nolak pangasih, Pa Asna.
Rumaos abdi mah jalmi teu gaduh kaparigelan nanaon, ku badé diangkena janten padamel
ogé kalintang bingahna,” ceuk
kuring teu sakara-kara dumadakan bisa basa lemes,
biasana garihal jeung saengabna. Lain teu daék jadi Kapala, duméh teu boga élmu nanaon komo kudu ngamenej
pagawé sagala. Kumaha mun bangkrut? Mending gé jadi pagawé biasa wé, kitu galécok haté. Si Junéd mah pantes dipersén
Kapala Béngkél di Agrabinta kapan
lulusan tehnik Suryakancana, kitu ogé si Deni di Naringgul manéhna jebolan
tehnik Itenas Bandung.
“Kinten-kinten cocog di posisi mana Dén, supados abdi gampil
metakeun karyawan kanggo di cabang Cidaun? Wios kepala cabang Cidaun urang eusi
ku padamel ti pusat,” ceuk Asna bari ngagutret nyentangan format eusian wawancara.
“Ah, abdi mah wios wé atuh bagian ngahampelas atanapi ngelap mobil anu atos diservis wé, éta gé manawi kaanggo..”
ceuk kuring tungkul. Haté bati kumejot jeung gereget dibéré kalungguhan sakitu hadéna, bet ditolak. Kaduhung sagedé gunung gedé, Baheula kedul diajar, teu nurut ka kolot jeung
ka guru. Sakola saukur lulus wungkul,
teu boga kaparigel nanaon. Ahirna sué. Kasempetan moal datang dua kali, ceuk si
Sulé mah.
Lamunan kuring kagebah ku sora resleting basa
Asna muka kantongna.
“Ieu gajih Adén anu munggaran!” ceuk Asna bari
ngasongkeun amplop bodas.
“Naha? Kapan abdina ogé teu acan damel?” cekéng
semu kerung, teu wani nampa, bisi kuring disangka baramaén ilubiung dina
gempungan ieu. Sudi teuing!
“Sadaya karyawan abdi mah, gajihna dipayunkeun, supados
suhud sareng tiasa kanggo modal di damel,” ceuk Asna daria bari mémérés
kantongna.
“Sareng ieu, katineung ti pun bojo, anu teu
tiasa nyarengan. Lumayan kanggo boro-boroeun anu di bumi. Sumangga ditampi!”
ceuk Asna méré kontang anu eusina emi, abon, sardencis, sirop, tauco, jeung
rupa-rupa kueh. Panyangka téh, Asna ngahaja rék ngabeubeutkeun martabat kuring
pédah hirup kuring ayeuna keur sué atawa masih kénéh boga duriat ka Andini. Panyangka
kuring nyalahan. Sabot ditanyakeun ka si Junéd jeung si Déni, singhoréng papada
mareunang amplop jeung kontang. Kitu ogé si Waton balad kuring anu sapopoé nyalo
di stamplat Sindangbarang diperenahkeun jadi Satpam di béngkél cabang
Sindangbarang sarua pada kabéré..
“Aya keur ngalunasan si Ejé jeung pangbagéa nu
di imah,” gerentes haté satengah lumpat muru angkutan anu ka Cidaunkeun. Hayang geura-geura amprok jeung Andini katut
barudak. Rumasa lamokot ku dosa. Geus
moporékeun jeung nganyenyeri wungkul. Turta jangji rék ngawangun kahirupan anu hadé,
bari miceun sagala su’udon.
Alhamdulillah Gusti, kuring diparengkeun boga
batur anu haat bisa méré sumanget turta ngajait tina lamping anu lungkawing.
Sajajalaneun angkutan mapay basisir, tingjelegurna
ombak sagara Hindia nu satadina pikakeueungeun katara éndah mawa harepan.. ****
(Pasirgede,
Kampus Suryakancana kasorenakeun, Cianjur)


text:
Berikut ini penjelasan tentang Paguneman
Paguneman (percakapan) nyaeta kagiatan nyarita dua arah (dialog).
Paguneman biasana dilakukeun ku dua urang bisa oge leuwih.
Paguneman mah beda jeung wawancara. Ari wawancara mah, enya oge duaan,
tapi saurang gawena ukur nanya jeung nu saurang deui ukur ngajawab.
Dina paguneman, urang kudu merhatikeun jeung saha urang ngobrol teh,
naha ka saluhureun, ka sasama atawa ka sahandapeun.
Pasti kudu aya bedana ngobrol ka saluhureun atawa ngobrol ka sahandapeun.
Mun ka saluhureun, Kudu bisa ngagunakeun basa ragam hormat.
Beda deui ari ka sasama mah urang teh bisa ngagunakeun basa nu biasa.
Sumber : jompayband.blogspot.com


text:
Subuh (solat)
Solat Subuh (Basa Arab: فجر) nya éta salasahiji solat lima waktu nu dilakukeun ku Muslim dina waktu fajar. Solat lima waktu sacara koléktif ngawangun salasahiji tina Rukun Islam, dina Islam Sunni, sarta salasahiji tina (sapuluh) Furuu'-ad-diin dina Islam Si'ah.
Solat Subuh, atawa solat Fajar disebutkeun dina Al Qur'an Q.S 24:58. Numutkeun sababaraha pendapat, hal ieu dianggap ku Muslim leuwih berharga tinimbang hirupna sorangan. Numutkeun tafsir dua hadits anu dirawikeun ti Nabi Muhammad, solat Subuh leuwih dipikaresep ku Allah sabab dina wanci harita kalolobaan jelema keur saré. Hal ieu ngajadikeun solat Subuh kacida pentingna dilakukeun sacara berjama'ah di Masjid
Pikeun kaum Islam Sunni atawa Si'ah, solat Subuh dilakukeun dua Fardu roka'at. Pamingpin shalat berjama'ah, Imam, ngalapalkeun bacaan kalayan sora anu tarik. Saméméhna Subuh, disunahkeun solat dua roka'at.
Wanci solat Subuh nya éta ti mimiti fajar [1] nepi ka lekasannana. Kaluarna faja ogénandaan dimimitiannana puasa dina bulan Romadhon.
Catetan[édit | sunting sumber]
- ↑ Aya pamanggih nu béda ngeunaan juru (angle) pikeun ngitung fajar. Dua juru nu sohor nyaéta 15° jeung 18° di handapaeun cakrawala, séjvnna migunakun 12°.
Tempo Ogé[édit | sunting sumber]
- Solat
- Subuh (solat fajar)
- Lohor (solat tengah poé)
- Asar (solat lingsir panonpoé)
- Magrib (solat surup panopoé)
- Isa (solat peuting)


text:
Kagagas mangsa jaman keur leutik, mangsa masih jadi budak olol leho :) .. malem takbiran jadi malem nu pang bungah-bungahna. Mun ceuk si Cepot mah “bungah amar wata suta .. bungah kagiri-giri alias kabina-bina” . Naos sabab bungah? sigana pedah isukan moal puasa deui, pedah di imah loba dahareun, pedah isuk erek make baju anyar, pedah dulur-dulur mere duit jang jajan jeung rea-rea deui sabab kabungah.
Malem takbiran lain indit ka masigit seja takbir jeung nu geus karolot, jeung aki-aki tapi malem takbiran dipake ulin ka jalan bari mawa “LODONG” .. sewang-sewangan rek di sadakeun disawah nu jauh ti imah, ma’lum mun deukuet ka imah sok dibuburak majarkeun ngagandengan nu takbiran.
Lodong dijieuna tina “awi surat” nu badag, geus dijieun samemeh malem takbiran, malah geus dicobaan samemehna. Beurangna geus balanja nyiar karbit ka toko beusi, sagalana geus disiapkeun.
Dina malem takbiran eta lodong di seungeut nu ngaluarkeun sora nu matak katongtorekan ceuli, sorana siga meriem cenah… sora lodong patarik-tarik, pa alus-alus jeung babaturan.
Sangeus seubeuh nyeungeut lodong kakara datang ka masigit, lain rek milu takbiran tapi rek nakol bedug nu aya di tepas masigit. Teu rame lamun malem takbiran teu nakol bedug.
Malem takbiran…. takbiran “sigana ayeuna euweuh deui ka ulinan siga kitu, nepi ka subuh cacap ulin di luar imah. Malem takbiran pikeun budak siga kuring lain takbir tapi ngagulu karesep nu geus aya ti baheula…”
Malem takbiran …naon atuh ari TAKBIR teh?
Wilujeng takbiran ka dulur-dulur nu tos dilembur ka Kang Saka nu parantos mudik ka Kuningan, Kang Dede d Ciamis, Kang Rudi sami sareng kang Saka urang Kuningan, Kang Haniifa, duka dimana.. :) Kangboed urang Tasik nu mumara di Kircon… hampura kangBoed hampura can tiasa silaturahmi hi hi hi :(, ka Fahmi nu tos di Cianjur, Ka Pak Guru Abdaz kasepuhan cianjur, ka Pak Guru Abi urang Garut. Kasadayana baraya wilujeeeeng takbiran :)


text:
Wilangan
Wilangan atawa angka nyaeta hiji entitas abstrak pikeun ngagambarkeun quantity. Aya sababaraha jenis wilangan. Nu pada mikawanoh nyaeta angka naturals {0, 1, 2, ...} digunakeun pikeun ngawilang jeung dilambangkeun ku N. Upama negative oge diasupkeun, mangka urang meunang wilangan buleud Z. Rasio wilangan buleud disebut rational angka atawa fractions; kumpulan sakabeh wilangan rasional dilambangkeun ku Q. Wilangan rasional bisa dituliskeun ku wilangan desimal nu ngabogaan digit nu kawates atawa periodik. Umpamana sakabeh wilangan desimal nu teu kawates jeun nu teu periodik diasupkeun, mangka dihasilkeun wilangan nyata(real) s R. Wilangan nyata anu henteu rasional disebut wilangan wilangan irrasional . Wilangan real bisa dilegakeun ka wilangan kompleks C pikeun mecahkeun sakabeh sasaruaan aljabar. Lambang di luhur biasana ditulis ku huruf kandel, nyaeta:
Wilangan komplek kahareupna bisa leuwih dilegakeun quaternions, but multiplication of quaternions is not commutative. Octonions, in turn, extend the quaternions, but this time, associativity is lost. In fact, the only finite-dimensional associative division algebras over R are the reals, the complex numbers, and the quaternions.


text:
Wol
Kecap wol mangrupa serepan tina basa Inggris nu hartina bulu domba.[1] Wol mangrupa bulu kibas nu dipaké bahan benang, papakéan.[1] Sok dijieun jadi lawon wol nu bentukna téh kaén bulu.[1] Papakéan asal wol dipakéna sok haneut.[1] Ewol atawa wol sok disebut ogé sayét.[1]
Salah sahiji ti serat-serat kahiji anu kungsi dipaké manusa pikeun nyieun lawon nya éta wol.[2] Sabenerna, wol geus lila pisan dipaké ku kituna henteu dipikanyaho awalna.[2] Jalma-jalma Yunani kunamintal sarta nenun wol, sarta maranéhanana diajar cara ngalakonan hal éta ti urang Mesir.[2] Wol nyaéta sarupaning buuk anu tumuwuh dina domba sarta lolobana sato séjén.[2] Permukaan kabéh buuk ditutupan kalayan sisit-sisit anu pohara leutik, sakitu leutikna ku kituna ngan bisa di tempo ku mikroskop anu pohara kuat.[2] Sisit-sisit ieu silih nindihan, kawas sirap-sirap dina hateup.[2] Dina buuk, sisit-sisit bentukna datar, tapi dina wol panungtunganana mah nonjol kaluar, sarta "kerut" anu alamiah dina wol nyieun wol kapaké minangka serat pikeun lawon.[2]
Aya sagala rupa tingkatan wol, lumantung kana domba ti mana wol éta asalna.[2] Aya carita anu sahubungan jeung hal ieu.[2] Salila ratusan warsih, wol anu pangalusna dihasilkeun di Spanyol ti sarupaning domba anu dingaranan "merino".[2] Sabot armada Spanyol tikerelep mangtaun-taun anu tuluy, sawatara ti kapal-kapal indit ti basisir kalér Skotlandia.[2] Tapi sawatara domba merino palid ka darat dina kaayaan hirup.[2] Domba-domba ieu diternakkeun jeung domba-domba gunung asal Skotlandia, sarta ti perkawinan ieu muncul turunan domba Cheviot anu terkenal, anu mangrupa salah sahiji ti penghasil-penghasil wol pangalusna di Inggris.[2]


text:
Laut Cina Kidul
Laut Cina Kidul mangrupakeun laut pasisian, bagian ti Sagara Pasifik, ngawengku wewengkon ti Singapura nepi ka Selat Taiwan, nu legana kira 3,500,000 km². Laut Cina Kidul jadi laut nu panglegana sanggeus lima sagara. Kapuloan Laut Cina Kidulna ngabentuk hiji kapuloan nu jumlahna nepi ka ratusan.
Sababaraha nagara, hususna Filipina, nyebut wewengkon ieu Laut Luzon, sabab saolah-olah wewengkon éta dikawasa ku Cina.
Daptar eusi
Géografi[édit | sunting sumber]
Biro Hidrografi Internasional (International Hydrographic Bureau) ngawatesan laut ieu manteng ti kidul-ngulon ka kalér-ngétan, nu wates kidulna tilu darajat Lintang Kidul antara Sumatra Kidul jeung Kalimantan (Selat Karimata), sedengkeun wates kalérna di Selat Taiwan ti tungtung kalér Taiwan nepi ka basisir Fujian Tatar Cina.
Nagara jeung kakawasaan nu aya di wewengkon ieu di antarana: Républik Rahayat Cina, Makao, Hong Kong, Républik Cina (Taiwan), Filipina, Malaysia, Brunéi, Indonésia, Singapura, Muangthai, Kamboja, jeung Viétnam.
Kapuloan[édit | sunting sumber]
Di wewengkon lautna, aya leuwih ti 200 pulo jeung pulo karang, nu lolobana aya di Kapuloan Spratly. Kapuloan Spratly ngampar legana 810 nepi ka 900 km nu ngawengku 175-an fitur insular nu geus dipikawanoh, nu pangbadagna nyaéta Kapuloan Taiping (Itu Aba) nu panjangna ukur 1,3 km jeung 3,8 m nu pangtonggohna.


text:
Puisi sunda
Puisi nya éta karangan anu basana dirajit pinuh ku wirahma, kauger ku wangun jeung diksi, ungkara kalimahna henteu lancaran atawa cara basa sapéopoé.[1] Puisi Sunda dina wangun heubeul aya : (1) Nungawujud carita, hartina teksna dina wangun puisi tapi eusina ngawujud carita, naratif, saperti pantun jeung wawacan sedengken (2) Teu ngawujudna carita nya éta Mantra ngawengku Rajah, Singlar, Asihan, Jampé, Jangjawokan, jeung Ajian, Sisindiran ngawengku Paparikan, Rarakitan, jeung Wawangsalan, Kakawihan, Sair ngawengku Pupujian jeung Sawér, pamungkas Pupuh anu ngawengku Dangding jeung Guguritan.[1]
Conto Puisi Sunda[édit | sunting sumber]
- Kenging Chye Retty Isnendes.[2]
-
- ngudag-ngudag mangsa jeung rasa
- Hirup teh tunggara
- upama tresna kalid sulaya
- Hirup teh seuneu
- ngudag-ngudag mangsa jeung rasa
-
- nu ngaduruk lulurung sukma
- Hirup teh ibadah
- rela ihlas ngumawula
- Hirup teh aci-acining:
- Bagja!
- nu ngaduruk lulurung sukma
Kénging hiji lalaki nyangcang parahu di basisir bulan Geus jauh lalakonna Manéhna pamayang terahing bumi
Hiji lalaki nincak latar emas tanah bulan Geus panceg haténa Demi asih nu sumirat ka bumi
Ku manéhna baris ditigas singsakur gulang-guling Nu ngajagang ngahalangan jalan Demi asih urang ka bumi
Nini Antéh Hamo teurak sagala supata Urang sorot bumi jeung bulan ku Sajatining Cahaya Keur ngaberesihan reueuk-reueuk wasangka
Nu nyangcang parahu di basisir Lain nu musapir Moal nyingkir ku pangusir
Tingal Ogé[édit | sunting sumber]
- Wawacan
- Pupuh
- Dangding
- Pantun
- Sisindiran
- Rarakitan
- Paparikan
- Wawangsalan
- Guguritan
- Kakawihan
- Pupujian
- Jangjawokan